
THUHMAHRUAI 


Khawvel hnamtin hian mi huaisen, mi chak leh mi 
ehung chuangte chanchin hi an lawmin ngaihnawm 
an ti theuh mai a. Keini Mizote pawh hi chutah 
chuan kan bang bik lova amaherawh chu, ziak a 
kan lo invawn ve zel thin loh avangin kan mi hriat- 
reng tlak tam tak te hming leh an chanchin chu 
theihnghilhin a lo awm tan ta a. Chung kan hnam 
rohlu thamral mai tur chelh din nana he lehkhabu 
C, Hermana'n a rawn buatsaih hi fakawm ka ti tak 
zet a ni. 


He lehkhabu HRANGHLUITE THUKHAWCHANG 
tib hi a hmel enin tlawm hle mahse hranghlui tham- 
ral mek te chanchin min hrilh thar leh tu a nih 
avangin lehkhabu ropui tak niin ka hriaa. Chhiar- 
tute'n Mizo mize lo hausakzia briat belh nana an 
hman ngei ka beisei rualin a ziaktu pawh kan mi 
hriatreng tlak inthup (Unsung Hero/Heroin) te chan- 
chin hai chhuak a rawn ziah belh zel turin duhsak- 
na ka hlan nghal bawk e. 


Dt. 15.4.1995 Pahlira Sena Chawngthu, 
Mission Venglai, Awardee, 


AIZAWL. Mizo Academy of Letters” Award. 


ZIAKTU THUHMA 


Helehkhabu HRANGHLUITE THUKHAWCHANG 
tih hi thian thate thu min rawn leb ngenna ang a 
rawn duang chbuak ka ni a. Tin, he lehkhabu a 
pasaltha leh mi danglam tak tak ka han tarlan te 
pawh hi, Taitesena tih loh chu, an hmel mit ngeia ka 
bmuh leh an awk chhuak benga ka hriat ngei te an ni 
a. Taitesena pawh hi a hmel hmu phak lo mah ila 
ka hmuh phak a thian hlui putar hovin a chanchin 


hmaichhan ngeia min hrilh a nih avangin dik thawkhat 
turah ka ngai bawk a ni. 


Thuziak reng reng hi a dawngsawngtute a zirin a 
tangkaiin a tangkai lo theia. Chhawr tangkai thiam- 
tute erawh chuan thu mawi hote te a kan ngaih te 
pawh hi tuimal far te te leh tiau vut hrang hrang 
awmkhawmin tuipui lian a tlina ram nuam a siam 
thei ang hian thu tangkai leh thu ropui ber bcr te 
sawi chhuah nanleh ziak nan an hmang thiam thin 
a. He lehkhabu a mi danglam tak tak te kamchluuak 
leh an nih phung thenkhat ka han tarlan te pawh 
bi hriatna tihzauh nana hmang thiamtu an awm 
ngei ka beisei a ni. Lersia sepui chi tha pawh 


Liandova te unauvin favai zing atangin an chhir 
chhuak a lawm le ! 


Hman deuh lai te kha chuan thu hlui sawi hi, Sappui 
nun kan zir thin aleiah, ‘a thing lutuk' kan in titisak 
mai thin a sawitute pawh kan ngainep mai thin. 
Mahse tunah hi chuan thangtharte HNAM ah kan 
harh chhuak ve tan ta a, hun kal tawh a nau din- 
hmun a nep emaw a ropui emaw a nih dan ang 
ang a hriat chian hi hmasawnna rahbi chher chhuah 
nana tehfung pawimawh a ni tih kan hrethiam ta a. 


Hranghluite chanchia han sawi pawh a manhla ta 
ble a ni. 


(ii) 


Lehkhabu lar tak mai ‘Ben Hur’ tih kan’ chhiar 
chuan Benhura'n a nu hnenah, “Ka nu, kan hnam 
zingah hian mi chak leh thiltitheite an awm ve lo 
em ni? tia a zawh thu kan hmua. A nuin Davida'n 
a beramte savawm leh sakeibaknei laka a chhanhim 
dan leh Virvawm mai hmang a milian Goliatha a 
thah dan te, Samsona'n sabengtung khaberuh chauh 
hmanga an hmelma zaruk lai a tihhlum dan te a 
han hrilh chuan ngaihnawm a ti a. An Juda hnam 
chu nasa takin a ngaih ropui phah a, phur takin hma 
lak dan a zir phah ta tih kan hria a ni. 


He lehkhabu-a beitham taka ka han tarlan val zah- 
awm Taitesena nungchang te, pasaltha Thangdailova 
awka in tlangvak rilru a chawh thawh theih dan te, 
Mizoram chhunga Sakei danglam tak mai pasaltha 
Dumbawma'n a lo kah reng mai thu te, mi chak 
danglam Thuamchaka'n Áizawl a rawn tlawh chan- 
chin te, damtai chen nuam Zalanga Damlai Lungphun 
te, Lalber Pu Saia thukhawchüng leh Champhai 
Chawnga turu zia te leh Hlimna Kungpui Lalropuia 
fiamthute hian chhiartute kawm hlimin ngaihtuahna 
thar siam thei se ka ti hle a. Chumi rual chuan 
kan mi thiam leh hre zau zawk te hranghluite chan- 
chin hai chhuaáh belh zelna Kawnga cho chhuaktu-ah 
tang thei se ka duh bawk a ni. 


12. April. 1995: 
PU.CHAWNGA' SQUARE, C. Hermana 
Mission Venglai, Aizawi. AUTHOR 

TAITESENA THIANTE TITI 


Kum 1950 vel daih tawh kha a nia, chunglai chuan 
Mizoramah Mizo Lalte'n ro an la rela. Tichuan, 
Hriphaw Lal Inah chuan Upaho an inkawm khawm 
a, anzingab chuan Serhmun (Taitesena chenna khua 
thin) khawchhuak Pu Saikaia, Pu Darrothanga leh 
Pu Thangchhuma te pawh an tel vea. An vanglai 
chanchinte sawiin an blim tlang hle a. 


Titi hmawr hawn nan Lal Upa Pu Thangkana chuan 
fiamthu titak deuh si hian, “Ka tlangval laia Zataia 
in 300 khua (Khawhai) a nu leh pa tin maiin he 
tlangval hi chu makpa atan a tha mang e, min hau 
tibrawn lai lai mai chu a nuam teh thin e,' tiin a 
ban sawi tan a, An nui dar dar mai a! 


Chutah Serhmun khawchhuak pasaltha Pu Saikaia 
chuan a thu thulkhung a han phawrh chhuak ve ta 
a. Serhmuna kan awm laia nikhata Sanghal pa- 
thum ka han kap tluka nuam tih kala nei ngai lo, 
Pahnih lu pheikhawkah ka bun a, a ngho tha ber 
lu ka lek a, chuti chunga ka han lam heh heh mai 
chu a nuam teh a nia ! a han ti ve a. Mi dangte 
pawh chuan àn vanglai a an huaizia leh an chak- 
zia te, mahni tawka nula laka an tlaktlum dante leh 
fhangthat an lo lak tawhna thin thu hrang hrangte 
au han sawi ve g, An'hlim tiang hie a ni. 


Chutib hun lai chuan nàupang ka la ni a, an thu- 
khawchüng ka dubtawk ka ngaihthlak zawh chuan 
pindan lehlamah ka phei san a “ALAI BU” a pasal- 

tha Taitesena chanchin inziak chu ka chhiar ri ta 
lang lang a. Ka chhiar mek lai chuan Pu Saikaia 
chuan, 'Lo phei leh teh' min han ti a. Ka phei 
nghal vat a, ‘Eng atan nge min duh le?” ka han ti 
a. Pu Saikaia chuan, 'Taitesena hi hmanlai mi 
emaw in ti a, a chanchin pawh thawnthu chhiarin 
ih chhiar mai thin a. Hmanlai mi a ni hlei nem, 
kan Zawlbuk riahpui thin kan thianpa alawm! a ti 
tá mat a. 


Kei chuan, “Chutigin Zawlbuk riahpui thin in thian- 
pa a nih chuan a chanchin in hre chiang hle ang a. 
A nih, Taitesena chu engang hmel pu nge? Pa lian 
deuh nge a nih pa te deuh? ka han ti vat a. 


Pu Saikaia chuan, "Ngawi rawh zunram ka'n thiar 
lawk ang e, a tia. Chutia a thawhsawn lawk hlan 
chuan Taitesena hrechiangtu ve tho Pu Thangchhuma 
chuan min lo chhanga. ‘Taitesena chu pa airia lam 
deuh, pa Han lem lo, pa te lem lo, Mizo pa tawk 
kan tih ang bi a ni a. Mi nungchang tha tak mai 
a ni a, ban en mai chuan a nu mang zim zem e 
tih tur hi a nia. Mi pawi sawi leh miin an duh- 
zawng an sawi tih sak lotu nih hi a hlau em em 
thin a, Midangte mamawh tihsak tur hian a inkau 
ru reng mai thin a ni. Thil chia than bik riau, 
ngaia a neib pakhat chu, a ju hi mam takin a 
khuih a, a zial a, a pawhchhugh a dar hma lamah 
a la, chhuak a, zawitea zal ret ret chung hian a 
kbuth heuh beuh. thin a., Tunlai mi chu ni se ri- 
mawi a ngaina khawp ang," tiin min lo hrilh a. 


Chuti kerah čhuan "Pa Safkaia pawn chhuak rawa 
thú ve ieh chuan, “Sethinuda kan awm lai chuan 
tlawningal leh huaisen sawi tur an awm thluah mai 

a, Taitea erawh hi zawngin History phek alo tawng 
fuh hlauh a nij a lo ti zauh a. (Taitesena hi a 
thiante chuan Taitea tiin an sawi mai a, a hming 
dik tak chu Ralthatchhunga a ni.) 


Pu Thangchhuma chuan a han sawi zawm leh a, 
“Taitea kha chu a mak khawp mai. Mikhual lo zin 
te hi an khaw pasalthate chanchin a lo zawt ziah 
thin a.. An dam rei em? Nupui fanau an nei hman 
em? tih a zawt tel ziah thin. Nupui fanau neia an 
sawi chuan........ nupui fanau neihman khawpa pasal- 
tha han dam theih chu!........ a ti thawp set mai thin 
a, mak tak a ni,' a han ti leh a. 


Pu Thangchhuma sawi lai mek chuan Pu Darrothanga 
chuan, “Taitea tikhawlotu kha chu kan lal Hrangvunga 
kha a lawm maw le! Zankhat pawh thla eng riai 
ruai, chhumzun tla sung sung karah Taitea khan 
Zawibuk bang tur mau a lo chik a, a mau chik lai 
chu kan lalpa khan a hmuh hlauh mai a, tlangau a 
kova, “Ka khuaah Taitesena a tlawmngai ber, zan 
ruahsur hnuaiah pawh Zawlbuk bang tur a chik lalin 
ati” tiin khawdung tluanin a au tir a. Khatatang 
kha chuan Taitea khan a hmingtha tihchhiat leh 
hlauhaa avangin damrei hia tum ta lo hrim hrim niin 
a hriat theih a ni, aloti ve a. 


Pu Thangchhuma bawk chuan, “Nia, Taitea kha mi 
hrisel lo tak, kawchhung nat nei leh nghel kha a nia. 
Khati chung khan a hma atih tur lo lum chu thih- 
chilh a ngam zel niin a lang a ni. Sakeiin a seh 
dawn pawh khan kan Val Upain kawng chhak lama 
a:zuang, kai chho ‘Taite kal suh” tiin a puanven ah 

sawkin a han pawt a. A puanven a tal phelh a, 
saruakin sakei kba a va hmachhawn ta ngat mai a ni. 
Thihchilh a tum hrim hrim à ang khawp mai,” a han 
ti leh a. 


Pu Darrothanga chuan, “Ngawi teh u, tun hnu hian 
khatia Taitea'n Sakei hliam a tuar lai khan a nuin 
a han en ve a, ‘Taite a nã em’. tiin a han zawt a, 
ka nu, ka tet laja min uire san kha a na zawk tiin a 
lo chhang e tih an sawita fo mai a. A thih zan te 
khan kan'tlaivar ve kha a ni a, hetiang thu hi a sawi 
lai awm in hria em? Kei chuan ka hre hauh lo ti 
chungin a han zawt a. 


Pu Saikaia chuan, “Kei pawh Taitea hliam tuar lai 
leh a thih zan te khan ka tlaivar ve a, hetiang thu 
a sawi awm ka hre haub lo. Tun hnuaan sawi dan 
te chuan kan lalpa Hrangvunga'n Taitea'n tlawm a 
ngai ber’ tia a tlangau tir hnu khan a pa chuan, 
‘Tunah chuan fapa ka nei ta lo’ a ti eti te pawhin 
an sawi ta a. Pa thihsan leh nu uire san, a farnu 
nen chauh a khawsa tawh kha an ni a. Pa neitawh 
lo napui'engtinnge a pain hetiang thu hi a la rawn 
sawi theih ang? mithiam ten thil tha zawk bring thei 
tur anib hriain an tawng tir mai niin alang,' a han 
ti ve leh a. 


Pu Thangchhuma bawk chuan, “Ngaihzawn theih tak 
tor. chuan thila awa a ni,” à han ti ve leh ta phawng 
maia. Vawikhat pawh Taitea ram kal hlanin a farnu 
berah khan a nuin dawnfawh' thapui pui mai hia 
pe d. “"Paited rain kal hawtig chuana' han hmu a, a 

“Karu hienak chuan, *Hehg' dáwnfawhte hiá va thain 


HRANGHLUITE THUKHAWCHÁNG 5 


a va tui dawn em; Khawia mi nge ni le? tiin a han 
zawt a. A farnu chuan, ‘Kanu min rawi pek a nih 
kha,’ alotia. Taitea chuan, ‘Uire thilpek ka ei ngai 
lovang' a ti a, an kawmchar kham, rante pawh an 
tlak sual fo thin naah khan à lumbo vek mai a ni. 
Hei lo pawh a nuin Ipte a tah sak, mawi deuh mai 
a pe leh bawk a. Chu pawh chu a nu kal liam hnuab, 
*Uire thilpek ka la ngai lo' atia, a chhun chhe leh 
vek mai bawk a ni. 


Heng thil thlengte hi mit ngeia hmutu ka ni a, heng 
thil atanga Taitea rilru put dan han chhut let hian 
'Ka nu, Sakei sch aiin ka tet laia min uire san kha 
a na Zawk' a ti e an tih pawh hi kei chuan, a sawi 
lai ka hre lo nain, Taitea awka nena inhmeh tak chu 
niin Ka hria, a han ti ve leh a. 


Tichuan, Taitesena chanchin hlir chu an sawi zawm 
ta a. Pu Darrothanga chuan, “Taitea hming tilartu 
kha chu kan ni vethaskhat bawk asin maw le! Mau 
pum tha deuh deuh hi kan han sat a, a cháng kan 
hawlh pawp a, tui kan han tbun khata, kan zawn a 
kawtchhuah ah feh hawng leh ram kal hawng chhawl- 
halte in atan kan dah thin a. Tutih nge an han tih 
Iah chuan kan sawi duh si lova, a tawpah chuan Taitea 
tih ah khan kan puh tlang leh vek mai thin a ni,’ tiin 
a han sawi ve leh a. 


Pu Thangchhuma chuan han sawi ve lehin, ‘Taitea 
bulah kha chuan dulizawng pawh sawi rik ngam a 
ni lo. Harsa chung chung a tih kha a tum tal thin 
a. Vawikhat pawh kan lo sul hawng kan nula 
thhawm ten feh kawng sira Ramtheihai kung sang 

deuh mai zar hmawra arah bawr hoih/khat uai lang 
lang chu fiamthu hian ei a chakawm khi maw le! 
an tih zauh mai a. Keini chuan, 'Sawi teh suh u, 
Taitea'n a hria ang a thei leh thei lova lawh sak 
che u a tum ang a, khua kan tlai mai mai, a kung 
lah han lawnna rual ani bawk silo,” kan tih sak a. 


Hlauh ang ngeingeiin Taitea chuan hnung fe atang- 
in a lo hre phak niin, “Khawnge ei chak in awm te 
chuan lawh ka han tum chhin ang e,’ a rawn ti ta 
mai a. Harsa ti tak chung chuan lawn a han tum 
ta fat fat maia. Han kalsan mai chi lah a ni silo, 
kan thlir ta thap maia. Nakinah chuan engemaw- 
ti ti in a kakpui a han lawn thleng ta hlaw] maia. 
Chutah a zar a han zawh tur chu thawklehkhatah 
hnung lama a iptepui ah chu hma lamah rawn in- 
sawn in a nghawngah a rawn uai ta nawlh mai a, 
tlemah tlemah a tla lo chauh a ni. Theihai rahna 
a hmawr teh lul nen engemawti ti chuan pum hnih 
khat chu a rawn chhukpui theita maia. Khua kan 
tbim luh phah der a lawm, tiin a han sawi leh a. 


Tlema. tawng an haihchham deuh lai chubin kei 
chuan, ‘A nih pasaltha Taitesena hian sa engzatnge 
a kah ang? tin ka han zawt hlawm a. Pu Saikaía 
chuan, 'Taitesena'n sa a kah leh ramvachal a nihna 
han sawi mai tur kei chuan ka hre lova. A pasal- 
thatna: kba khawtlang thilah ani zawk a ni. Mi 
chhia -ieh mi tba thiiar lovin aia upa tawh phawt 
chu, a zah: thiam em. em a, aaia naupangte pawh 
khuangebawi.fa lehidaikilkar fa angkhat rengin aen 
sv Mi tupayiio aa duh ish an mamawh an sawi a 

beng thleng tawh chu tih sak ngei a tum tlat thin 
a. Amah aia midangte duhsakna thinlung pu tlat 
thin mi a ni. 


Taitea bulah chuan Upate'n mamawh tul an sawi hi 
tih ve hman chang a tlem hle a ni. Naupang mei 
la kai tura han tirh te pawh hian, 'Khawi keima'n 
kan lak kai sak ang che,’ a lo ti vat mai thin a, a 
bulah naupang pawh tirh ngam an ni manglo. Zan 
thim hnuaia khaw danga zualko tlan a ngaih chang 
pawhin ‘Taitea a kal tawh' an lo ti leh mai thin. 
Taitea nihna dik tak chu, khawtlang hna tul thawh 
kawnga Pasaltha, tlawmna nun leh hnehna nun chang 
kawptu a ni ber mai,' tiin min hrilh a. 


Rawn sawi chhunzawm ve lehin Pu Thangchhuma 
chuan, 'Taitea kha chu a ti lutuk deuh bawk thin 
a lawm mawle! Ramchhuah nikhua reng reng khan 
chaw, bar thum bak a bar duh ngai lova, bar hnib/ 
khat a'n bar khan ‘ka puar ta” a ti a, a tho zel 
mai a. Vawikhat chu kan Val Upa hovin Theipui 
rah hel alo vam pap pap mai lai hi kan hmuh path 
hlauh mai a. Kan Val Upa chuan, “Taite, ti em 
em a intihrehawm tur chuan kan zirtir hlei che nem,’ 
a han ti a, Taitea chu a ngawi reng mai a, zah- 
thlak a ti tih hriat tak mai hian a sen ap ap mai 
a, a khawngaihthlak khawp mai. Mahni aia mi- 
dangte a duhsak zawk thin avanga a ruka a intihreh- 
awm thin kha chu lainatawm tak a ni. Tlangval 
hriselna tha bik lem lo, kawchhung nat nsi Jeh 
fighal, na nei lo ang maia, a han inhmang thei thin 
Kha chhel pawh a lo chhel reng reng ani, thn a 
han sawi ve leh a. 

Thu dang deuh rawn sawi chbuak ve lehin Pu Darro- 
thanga chuan, “Taitea chanchin kan sawi tak azarah 
chuan........ Sakciin a sehna zinga tel ve Vungzika 
bek a feikibar bur, a khabe tlawhchhan meuh a an 
pawh phawi kha tuma'n ka fei an tih loh avangin 
hun rei tak chhung chu Zawlbuk bangah a intar kha 
a ni a. Mahse engemaw hun lai khan a awm ta 
hauh lova, & latu an awm an sawi inhria em? tiin 
a ban zawt kuala. Pu Thangchhuma chuan, “Mi 
hriat loh hlana laka ni a... mahse a latu chu hmei- 
chhia a ni tih brja an awm ru tlat mai,” tiin a han 
sawi a. Pu Saikaia pawh chuan, “Nia, a latu hmei- 
chbia ni tlat a sawina a awm a mahse nikhaw rei 
thil a ni tawh a, sawi fo atan pawh a tha lem love,’ 
a lo ti ve bawk a. 


Heng Taitesena chung changa an titi zawh hian thu- 
khawch&ng dang ngaibnawm tak tak pawh an la sawi 
a, mahse-ka kalsan ta hlawm a. 


Heng Taitesena chanchin fhenkhat ka hriat tawh hnu 
fé a Govt. Mizo High School, Aizawl a Class VII ka 
zir tawh laiin kan Headmaster, Pu Sangliana (RIP) 
chuan nikhat chu naupangte hmaa a thusawiah, ‘Kei 
chu Mizo Ka nih vabg emaw ni, Vanapa leh Taitesena 
te hi Mahatma Gandhi tluk in ka ngaisang a ni," 
tin a sawi tel:zaah maia. Chu chuan ka sawi tak 
Htipháw ting é Serhmun khawehhuak Upate thu- 
kháwehüng hi min rawn briat thar tir leh a, chu chuan 
Kas ‘Headmaster thusawi chu nasataka min hriat- 
thiam tirinsa sawitu, PuSangliana pawh Mizo zinga 
pazahayan kati. berte zing ami a nih phah.ta nghe 
nghe mo. Asikulinaupang kemih lai khan Serhmun 
khawphhwak, Upate ibukbawchAng hi ka gilru in a 
vawig tih chu bria se min zawt chhuak. ngejin ka ring. 

ll 
PASALTHA THANGDAILOVA AWKA 


Mizo pasalthate hian thu hi an sawi tam duh ngai 
lo hle a, anmahni chanchin phei chu an sawi nazen 
duh lo hleani. An awká chhuakte chuan ngaihchan 
a hlawhin mite rilru a khawih thuk bik thin a, kawng- 
ro pawh a su ngei thin. 


Vawikhat pawh Mizoram hmar thlang lama Hriphaw 
khaw ram chhungah khuan Savawm, mi seh hmang 
huaisar zet mai hi aawm a. A seh tawh te chu an 
hmai vun leh anlu vunte hih sakin an mitte a ham 
chhuah sak a, diriam takin a sawisa thin a ni. 
Khawtlâng pawh he Savawm sual chungah hian an 
thinur hle a, thah ngei tumin tlangvalho pawh an 
thawk chhuak thina. Mahse Savawm hi ramsa finga 
sawi chu a ni lo nain he Savawm kher hi chu a huai- 
sarin a sual fing kherek riau mai a. Tawmbo dan 
a thiam bakah a hnu chhui a harsa em em mai a. 
A hnu a rulchuk thin avangin an chhui hmu hlei 
thei thin lo a ni. Chhultute tlawmngaihna leh huai- 
sennain tlin hle mahse beidawngin an hawng leh 
mal thin. 


Vawi engemawzat an hlawhchham hnu chuan chu 
Savawm sual chuan hranghlui pasaltha, sa kap thei 
hmingthang Pu Thangdailova kum $0 laia upa tawh 
ngeng chu a chhun ta riau mai a........ *Heti khawpa 
mibring diriamtu ramsa, khütah Langkaih lui ral 
a kaita etih pawh ni silo, phuba la lova ka'n han 

thlah liam mai tur chuan min va run em ! Kalo upa 
lu ta deuh chu pawi ka tiin ka vanglai ka va han 
ngaiem! tiina rawn tawngchhuak ve ta charh mai a. 


A tawng ri chu zawi hle mahse tlangvalho bengah 
chuan a ring hle mai a. Pasaltha Thangdailova'n a 
vanglaia Savawm leh sahring dangte a thal hnem 
ziatethu an mitthla in an bau thlir kir a, chu pasal- 
tha aw chu zahawm an ti ta ble maia. An thinlungah 
chona thar a rawn piang chhuak a, kal leh rawh u 
tih pawh ngai lovin an insiam sawk sawk a an thawk 
chhuak leh ta ngat mai a ni. 


Hemi tuma an han thawk chbuak leh zet chu pasaltha 
awin an rilru nem a lo tuai rum sak tawh an ni 
bawk a, kawtchhuab ah “He Savawm tihlum lova 
ka kirleh chuan ka pa fa ka ni lovang' tih thutiam 
an chham a, chu thutiam keng chuan Hriphaw leh 
Cachar inkar a Inner Line Reserve ngawpui chhung 
ah chuan an lut taa. Savawm fing leh huaisar pawh 
a fingin a buaisar seng zo ta lo. 


Kan hriat theuh angin hetih hun laia khawthlang lam 
ramngawte chu mau hmun deuh hlir mai hia ni a. 
Chung mau puichang ding insi phui mup karah chuan 
maurawp tlu hi a inkham kawkalh nul mai a. Sa 
hnu han chhui pawhin thawm a ring duhin sa an 
insaseng hman thin a. Mahse Hriphaw valrual ni- 
thym leh zanthum an han pilbo meuh chuan phuba 
cbu hneh tak a lak a ñi fa a. Valrual lo hawng 
chuan kawtchhüah ali Hnehna Hlado an chham ta 
vang vang mai a, salirang lù nen an vang khawpui 
chu an lutta bungbung mai a ni. Putar chaklo tak 

an nih tawh hnuah pawh pasalthate aw chuan zah- 
awmna leh thiltihtheihna a la keng reng a ni tih a 


hriat theih hle mai. Hmanlaia Mizo Lalte'n an 
pasalthate thih an zep tlat thin e an tih te pawh hi 
zep awm tak pawh an lo ni. 


Pasaltha Thangdailova hi kum 1894-ah khan khaw 
chhak lam Ralthiauva khua Zawngtetuiah a piang a. 
A naupan laiin a nu leh pa, Challiana leh Kaikhami 
techuan Vangtlang, Tualteleh Lungdarah te an pem 
puia. A puitlin hnuah Lungdar atanga khawthlang 
Tukkalh ah tla thlain Tukkalh atangin Hriphawah 
a pem lut leh a. Hriphawah hian a dam chhung hun 
tam zawk hinangin dt. 27. 11. 1939 ah khan kum 95 
mi niin a thi ta a ni. 


A vanglai chuan pasaltha Thangdailova hi a bming 
a thang hle a. America khawthlang lama Buffalo 
Bil a hmingthang thin angin Mizoram khawthlang 
lamah chuan a hming hre lo an vang hle thin a ni. 


Amah hi Fanai Pakhup hnam a ni a. a naupan Jai 
pawh a aia upate thuawi thei, naupang tlawmngai 
leh huaisen a sawi a ni thin. A khaw lo awm tawh- 
na Vangtlang khuaah, a naupan laiin, a tlawmugaih 
leh thuawih theih avangin ‘Thingnawi fawm’ awl tir 
ania. A tlangval ve hnuin Lungdar khuaah mi 
huaisen leh tlawmngai chawimawina “NO' an dawm 
tir bawk a. A awm tawhna khuaah chuan tlawm- 
ngaih leh huaisenah “BER' nih a kai thei zel a ni. 


Pasaltha Thangdailova hian sa a kap tam hle a, 
Thangchhuah nana sa kah ngai a kah ngawt pawh 
Thang vawili (4) chhuahna chuangzan ania. Chu- 
vang chuan a fate hmingah pawh Thangchungnunga 

Thangchhuahkimi, Thangkima tih te an sak sak 
hlawm a. Thangchhuah pangngai mai pawh ni lovin 
Mizo-in ‘Zawhzawzo’ leh ‘Thangchuang’ kan tih hi a 
ni. A sa kah leh awh zat hi belhkhawmin 600 
chuang zan ni a hriat a ni a, Mizo pasaltha sa kap 
tam TOP TEN zingah chuan a lang pha ve ngei ang. 
A sa kah tam zawk hi Tukkalh leh Hriphaw-a a kah 
tean nia. Hriphaw-ah a kap tam ber a, tun hmaa 
a kah let hnih lai a kap a ni. 


Hriphaw Lal kawmcharah Pu Thangdailova hian In 
a nei thin a, tah chuan a nupui fanaute nen an 
cheng a. A banglai leh sumhmum chu sa luin an 
dáp chhuah vek bakah pawn luhka bang pawh asa 
kah tenau deuh te lu chuan a la awh ta zel a. A 
banglai leh a sumhmun mawitu Ramsial ki thapui 
pui lute, Sazuk kihreu mawi tak tak te leh Nghal- 


chang ngho chhuak vurh mai lute, Savawm lu lian- 
pui pui a tar tlar dul maite chuan khualzinte mit a la 


em em mai thin a ni. A In chu Hriphaw khaw ti- 
hmingthangtu khualzinten an tlawh loh theih lob thin 
chu a ni a. Kum 1946-ab khan Zoram Bawrhsap, 
Macdonald-a zin pawhin a tlawh a, ropui a ti ble a 
ni Heng a sa kah lu zo zaite hi ram buai laia Si- 
paiin khua an hal khan a kang ral zo tawh a, a 
uihawm ngei mai! A ramsial kah thenkhat lute erawh 
chu tun thlenga Aizawl Bawrhsap Office a an tar 
te zing a mi hi an la ni ve hlawm. 


A vanglai chuan Pu Thangdailova rap chu sarepin 
nghah loh lai a nei lova, rap,a leng lo a fip chin 
tawh te chu Rengte-ah bilh thain rappui chungsang 
a nghah tir thina. A sa kah theih zar hi khawtlang 
in an zo nasa thinin a titlai thei ngiang a ni. 

Pu Thangdailova pianhmang leh a hmel landan chu 
Mizo pa tawk, 3ft. 7inch. vela sang, pa vun ngo 
hmel fel tak leh inkhaithli zaih mai a nia. A sa- 
kah chanchin hia sawi tam duh ngai reng reng lo- 
va, chuvang chuan mi thenkhat chvan Lasi a zawl 
a ni ang e te an ti thin a. Mahse, chutianga zawl 
a neih hria an awm loh bakah amah pawh Kristian 
tha tak leh Lal khawnbawl, khawtlang rin hlawh 
tak a ni bawk a ni. 


Vawikhat erawh chu Ramsial ki tha deuh mai a kah 
dawn a mumang a neih thu a sawi lang zauh a. 
Chu a Ramsial kah chu a ki-ah bian Chengkhat thir 
tlang tiat chiah mai hi a bial eng pap mai a. Pu 
Thangdailova chuan, “Hei hi chu ka mumang lamah 
ka hre lawk a, a chalah chengkhat thir bel ve tura 
ni, atia, a bel phah ve ta nghe nghe a. Chu a 
mumang chu midangin hriat ve an chák teh lul nen 
a sawi chhuak duh tlat lo a ni. 


Pasaltha dangte pawhin Pu Thangdailova hi chu tluk 
loh en hian an en sa nghal maithin a. Ram palai- 
leng a sa hnu an han chhui tlang ngat chu a ke chhip 
chauh hian lei a rap a, thawm nei miah lo hian a 
perh thaub thauh mai a, a sa hnu chhuipui ten a 
silai puak ri dar an han hriat hi chuan fing hnih/khat 
in an lo thlau hman der tawh zel a ni. Pu Thangdailova 
hmaah chuan chet hmasak hman a nilo,' an ti thlawt 
mai thin. 


Pasaltha dangte aia a mak danglam lehna bik riau 
chu a tuan a that bakah ram chin leh sa chanchin 
hi a hre em em mai a. Vawikhat pawh Hriphaw 

tlaklam feh kawng bulah Nghalrual tla sung sung 
lai an hmuh thu an hrilh a. Khawi lam hawiin nge 
an kal tùn a han zawt a. Chhuah lam hawia, Hriphaw 
tlang helna ruam zawb a an kal thu an han hrilh 
chuan, “Cbuti chu naktuk zingah saw lama Ram 
Sertawk mualah kan intawn mai dawn chu! a ti 
ta mai a. 


Tichuan, a tuk zingah chuan khawfing a chat dawn 
ta tih vela hmaah a thova, chawthing a bar sawk 
sawk a, athawk chhuak ta a. Sarual nena intawng 
tura a in hisap-na hmunah ngei chuan a zuk tawng 
ta chiah mai a. Sarual chu an lo mu khawm a, chutih 
lai chu a han thawng thova, a Tukuli mal inthun 
chawp zel ngai chuan a han kap ta a, pathum lai a 
kap thlu hman a ni. Tunlai silai tha ang te hi han 
hmang phei seng chu a thal hnem hle ang. 


A sawi danin zing vartianah hian sa mit hi a vai thin 
a, tlan ngaihna an hre maithin lova, chutih lai chuan 
kah thluk tam a awlsam a ni a ti. A silai hmaa 
thinte a mu leh a zen thun chawpa sawh muk leh 
ngaite a nih thin avangin zing vartian hi Sarual beih 
nana hmang thin a ni. 


Tum khat pawh In sakna tur chák a zawnnaah Satel 
lianpui mai hi a chhar a, a phur hawng ta a. In a 
thlenpui hnu chuan an en huai huai mai a. Pu Thang- 
dailova chuan, “Ka Telpui chharna bul hnaiah hian 
Sakhi chal a awm ngei ang, naktukah ka va pel leh 
ang e, ati mai a. Engtinnge Sakhichala awm ang 
tih i sawi mai theih ? tiin an han zawt a. Telpui 
awmna ah chuan' Sakhi chal hi a: awm ve chiwk a 

ni, naktukah pawh a thianpa Telpui zawng hian Sakhi 
chal chu a vak rak rak maiang, tiin a chhang mai a. 
A hnu deuhah chuan, “Satel leh Sakhi hi an inkawm- 
ngeih riau mai a, thawnthu a Rulpui tui an inzuan 
kahlen siak atanga inkawmngeih tawh kha an ni ang,’ 
tina han sawizawm leh a. An nui ta dar dar mai a. 
A tukah chuan Sakhi chal a Satel phurh hawn tak 
zawnga lo vak vel lai cha a ravn kap leh ta chiah 
mai a ni. Pu Thangdailova hian Nghavawk (sangha) 
tawmna pukah hian Aikam pa (chakai) hi awm ve 
chawk thinin a sawi bawk a. Sakei (Keipui) ram 
tla erawh chu ka hmu ve ngai lo, ati tlat mai thung. 


A ramchhuah dawn hian a inbual fai hmasa ziah 
thin a mahse sahbawn a hmang duh ngai lova, chingal 
a hmang maithin. A mit fiah tha tawka a hriat loh 
pawhin damdawi (eye drop) hmang lovin vai hmarcha 
hmin pawr tha tak hi a hmet dup liak a, chu chu 
a mitah a sawr mai thin a, “Tha hle in ka hria' a ti. 


A tlangpui thuin pasalthate hi, an hun tam zawk 
ramchhuah nana hmang thin an nih avangin, thlawh- 
hma lamah an pachbe duh hle thin a. Pu Thang- 
dailova thung erawh hi chu buh leh balah pawh 
khaw khat pa hausa nih a tling tho mai. In lam 
leh ram lamah thang a chhuah tawn ve ve a. Kum 
71 lai a nih tawh hnua a fate’n an awm bosan hlan 
pawhin amahin buh phur 200 a la tblo chhuak thei a ni. 

PASALTHA DUMBAWMA KAMCHHUAK 


Sai kap tama an sawi, pasaltha hmingthang, DUM- 
BAWMA hming hi khawthlang lam thanghluiho zing- 
ah hre lo an tlem viau awm e. A mah hi Tuikuk 
hnam a ni a, Pu Zoduha Ex-MLA hian ka pu a ni 
e tiin min hrilh nghe nghe ani. A pianhmang leh 
a hmel landan chu pa laihawl, &k bathlar sang thlerh 
thlawrh, vun dum thu deuh that hi a ni a. Mizo 
tawng pawh athiam hlea, a vanglai chuan a hming 
a thang hle a ni. 


A hming tithang lehzualtu chu Sakei lian, bak buk 
chhur mai a kah chu ani a. Dumbawma'n Sakei- 
bakneia kap tiin an sawi thang nasa maithin a ni. 


Naupang ka la nih laiin vawikhat chu Hriphaw 
khuaah a lo zin a. A khawlai kal chu tlangval 
thlasik zing ni lum ai te chuan an lo hmu a, “Saw 
saw Tuikuk pasaltha Dumbawma an tih chu a nih 
saw’ tiin min han kawhhmuh a. 


Tichuan Lal khawnbawl, Pu Zuliana Ina a lut chu 
kan va fin ve a. Tlangval zinga pakhat chuan, “Pu 
Dumbawm, Sai sawm i kap tawh ang em?’ tim a 
han zawt thàwr mai a. Dumbawma chuan, “Naute 
u, Sai sawm kap te chu Sai kap a sawi tham kan 
ni dawn em ni?' tiin nui deuh bak chung hian a han 
chhang a. 

A hnuah chuan, “Ka silai hman te a that thia loh 
em avangin mite min sawi ang em hi chuan Sai hi 
ka kap tam lovang. Tin, Sai sa hi kan ci ve ngai 
meuh loh avangin Sai ngho neilo pliei chu, min kah 
sak rawh an tin chang chauh a kap thin ka nia, a 
neng nei hi ka kap ber zawk a ni, tiin a han sawi 
ch a. 


Tlangval-ho chuan, *A nib Sai i kah hiana eng laiah 
nge i kah thin?"tiin an han zawt leha. A nichuan, 
*Ka sawi tawh angin Ka silai hman thin te a that 
loh em avangin a sa huat taka kah fuh loh chuan 
Sai hi chuti maiin an thi lova, chuvang chuan a sa 
nem lai leh a lung pawh theihna hnai ber, a zak- 
dawh ah hawlhchilh deuh thawin ka kap thin a ni,' 
tiin a han hriih leh a. 


Tlangval-ho chuan, *A zakdawh a kah chu a va har- 
sa duh awm ve maw le! an lo ti a. Dumbawma 
chuan, 'In hriat tawh angin Sai ka pel chuan Sai- 
rual zinga a ngho nei hi ka thlur bing thin a. Sai 
ngho nei chu a kawlh pawh aa lo kawlh deuh bik 
ngei a, ka rim an hriat phei chuan a pachal chuan 
min zawng nghal a, chutia ka lam hawia a lo tlan 
veleh chuan a lam hawiin ka tlan ve thut mai a, 
Sai hi an inher ve thut thut theih loh avangin ka 
pelh velch ka lehhiwi a ka umzui a, a pen zawnga 
a zak a han kau remchan veleh a lung pawh nevi 
turin ka kap ta thin a ni,” tiin a han chhang leh a. 


I Sai kah dan chu tuan that ava ngai dawn ve maw 
le! ti a an han fiam zuina chu Dumbawma chuan, 
“Patling inring ren rawn tuan chu ramsa tuan aiia 
a rang zawk,' tiin a chhang leh zaih mai bawk. 

Chumi zawh chuan a Sakeibaknei kah chanchin an 
han zawt leh taa. A sawi dari tlangpui chu hetiang 
hi a ni. Tumkhat chu Teirei phai ramngaw chhah 
dur khup mai hnuaiah Sai a pel a, chu a Sai pelh 
chu ngho tha tak mai leh kawih deuh mai hi a ni 
à. Rim leh thawm ri reka hriatna lam apiang mai 
chu a phin kaw duai duai zel mai a. Mau hmun 


chhab thim laite pawh chua phin seu eng vek vuk 
mai a ni. 


Chuti khawp a Sai thawm nã leh lian a nih avang 
Chuan a veh vel danah Dumbawma pawh nidang ai- 
in a fimkhur zua! hle a. Chutia fimkhur leh uluk 
taka a veh mek lai chuan Sai chuan Dumbawma 
lam bawi chuan a rawn phin ta tbuai mai a. Chu- 
tah le, a lo ngaihtuah tel reng reng loh Sakei lian 
lutuk tak mai hi Satin a phin rual chuan Dumbawma 
hmaah chuan a rawn leng phei ta duai maia. Chu 
Keipui chu Sai lam bawia position lain a awp ta 
suai mai a. Rum deuh ngul ngul chung chuan a 
mei sej pui mai chu ati che ta ngual ngual mai a. 


Chu Sakei Jian hruanghrau pui mai chu Dumbawma'n 
a han enchian chuan a thauah a man a, hlauh pang- 
ngai.mai pawh ni lovin rapthlak a ti tak meuh mai 


a. Chutianga Sakei lian leh rapthlak chu ka la hmu 
pgai lo a ti hia] a ni. 


Sai kah tuma a ngaihtuahna zawng zawng chu Keipui 
chuan a rawn luahlan ta a. Engtinnge ka awm tak 
ang tia inngaihtuahin a bing chuk chuk mai a. A 
han kah dawn chuan kah thih zawh lob a hlau si, á 
han kab loh lah chuan Sai laka a inthiar fihlim theih 

thin angin chu Sakei lakah chuan a inthiar fihlim 
dawn lo tih a hre chiang bawk si. Khawnge, a nih 
nih ka ni mai ang tiin a pasalthatna rilru zawng 
zawng chu a han sawm khawm a, Sai kah nana a 
silai mupui leh zen a thun khat tha tawk elh awih 
chu, Sakei thluak pawh tur ngei mai chuan,a han 
cheh puah tir ta dur maia, Kcipui chu a zuang sawn 
durh a, a na tuar mangang leh tbinrim chu a habum 
ta dur dur mai a. Chutih lai chuan Dumbawma 
pawh chuan awmhmun sawnin a silaimu a thun leh 
sawk sawk a. Keipui huk thawm a reh hnu chuan 
fimkhur fahran mai hiana va thhthlai ta a. Chu 
Keipui lian lutuk tak mai chu thin a va hmu ta 
zuah mai ani. Chu Sakei hram rapthlak tak thawmah 
chuan Sai pawh chu a insaseng ta bawk a. 


An sawi dan chuan he Dumbawma kah hi Sake: dang- 
lam tak mai a ni a. Sakei pangngai hi chuan ke 
zungtang hi pali an nei thin a, a ni hi chuan ke 
zungtang pangaa nei a. A beng hnung, a tukkhum 
sir tawnah sialki ang reng hmul bukpui maihi a to 
ding chhur mai a. A bmuihinul pawh set khawng 
khauh leh hriam tak maianibawk. A len lam pawh 
sum sawm lai a ni a, a lu pawh arbawm tiat tih 
ngam khawpa lian a ni. 


Sakei danglam bak buk chhum mai a nih avang hian 
Dumbawma'n Sakeibaknci a kap tiin an sawi thang 
nasa mai thin a. Mahse Sapin Sakeibaknei (Lion) 
an tih ang hi chu a ni lo. Mizovin Sairál tia an 
sawi thin Sakei lian chi a nih an ring ber. Hman 
lai chuan he Sakeilu hi khawthlang Darlak khuaah 
khuan an tar thin a ni. 

Hmanlaia Kawlha, mibring thah avanga ram pilril 
a tawmbo thin pawhin betiang anga rapthlak Sakei 
lian hruanghrau hia hmuani. An sawi dan chuan 
tuk khat chu Kawlha hian mihring hlauva a tawm 
bona ngawpui karah mak tak taka Sairual hram chik 
nghur nghur hia hria a. Engti dan ngeni teh reng 
tia hriat dubin a va en ta a. Sairual chu hlau 
mangang chik nghur nghur chung chuan an lo inzui 
duah duah mai a. Kawlha'n a han en chian nak 
chuan an sir Bung thing lianpui mai kakpui hniam 
laiah chuan Sai thlawp tbuak khawpa lian Keipui 
hi a lo bawk tial dun mai a. Chu Keipui hlau kal 
ngaihna hrelo Saibo chu an lo kal khur zawih zawih 
mai hi a lo ni a. Chutiang anga Sakei lian leh 


rapthlak chu ka la hmu ngai lo Kawlha pawh hian 
a ti e an ti a ni, 

iV 
THUAMCHAKA THUKHAWCHANG 


Chhinlung chhuak zinga mi chak danglam tak mai 
lo piang THUAMCHAKA an tih mai hming kha 
Mizo zingah a hrelo kan vang viau awm e. Khual 
thuthang leh Ar pan chuk a pin e an lo th thin 
angin a chanchin an sawi than dan kha a makin a 
dangdai hlea. Zofate tihmingthangtu pakhat chua 
ni ve reng reng d ni. 


Burma ram Khampat leh Manipur - Lamka-ah te a 
khawsak lai phej chuan a chanchin an sawi than 
dan a makin a rura zual hlea. Mitthi tharlam an 
awm zan hian an thlan a hai a, an thin leh lung a 


ei sak thin ti tein thenkhatte phei chuaa un sawi 
thang thin a ni. 


Vawikhat pawh a khualzin kawng kallai Manipur-a 
Gunda rualin suam tumin an lo shock ngawt maia. 
Thuama thinrim lo er chhuak chuan an zinga pa- 
khat malpui chu a kut zungtang tlum dawk khawp- 
in a han tham sak ta mai a. Chutah le, kan mi 
suam tum hi mihring a ni lo 'rammi' a ni tiin an 
inhrilh a, hlau baklengin au tlanchhe ta mai a ni an ti. 


Khampata a awm laiin thlanlung lian zet mai hi 
khawtlângin an zawn a, khua a nal avangin thlan 
hmun an thlen thei talova, khaw that huna la zawn 
that leh ah tiin kawng sirah an riah ta ngut mai a. 
A tuka an vaen leh nak chuan chu lung chu thlan 
hmunah a lo awm sawn daih tawh mai a, mak an 
tih thu an sawi ta huai buai maia. Thuama'n zanah 
mi hriat loha a put sawn a nih ngei an ring a ni. 

Tum khat pawh Burma-a a awm lai vekin Custom 
Duty Officer pakhatin a Jeep kawrah a ti táng a. 
An mangang tih ngaihna hre lo chuan tanpuiah 
Thuama an sawm fuh hlauh maia, sawi set set lo- 


vin an motor ting chu a chawi chhuah sak lawp 
mai a ni an ti. 


An sawi leh zel dan chyan Thuama hian Jeep phur 
khat mau hi vawikhatah a suanzo vek thei a. An 
theih ang tawk a tam, a kokia an chhuan sak hnu- 
ah a dang a bán leh lamin a han kuah khawm Ich 


a ‘Hawh u le’ tiin a han chham a, a kalpui duak 
mai a ni an ti bawk. 


A taksa leh thir hi in hal riau in an sawi tlat mai 
bawk a. Manipur-ah chuan Thiisakawr hawh phal 


pawh an awm lo an ti hiala. Thuama chuanna 
tawh Thirsakawr chu a chhe ngei ngei a ni an ti. 


A pianphung leh a ruhrel pawh danglam bik tak mai 


niin an sawi. thin a, Ban ruh pakhat chauh nei a, 
a nakruh pawh invuah hrang thlih thliah ve lova 


tlép tbla pur mai bik niin an sawi thin ani. Thiam 
thil dang pawh ngah hle in an sawi thin bawk. 


THUAMA AIZAWL-AH 


He mi mak dangtam tak mai hi kum 1963 kum 
tawp lam khan Pu Kawlmena, Aizawl Thakthing Ba- 
zar a mi chuan ‘a thiam thil leh a chaknate mipui 
entir turin Ai anak achah chhuak fup, mai a. ,A 
chadchin an gh than dan, a rura thin bawk a, Ai- 


hi wa i | 
Qt feng Ipyiln an hlut nasa ngei mai. 
Gb dew án sawi su mi na mai a ni. 

A chanchin an sawi than dan a dangdai thin em 
avangin kei a kar pawhin belhchian duhna ka nei 
han hle a. A lo thlen tuk zingah Pu Kawlmena te 
inah chuan ka kal ta a. Ka kal hma hle nain ka 
thlen chuan kei aia kal hmasa ten an lo kil bal 


laih tawh a. Chutih laia Zoram inbuan chak ber 
Lalkulha pawh a lo awm ve kuk tawh a ni. 


Thuamchaka bulah chuan ka han thu ta a, a kum 
zat léh hriselna dinhmunte ka han zawt hmasaber a. 
Kum 58 a nih tawh thu leh kawng herh avanga 
Damdawiin atanga a chhuahna a la rei loh thu min 
hrilh a. Aizawl a lo thlena a rilru awmdan ka han 
zawt leh a, a ni chuan ka lo beisei phak loh in 
mipuiin min lo hlutsak a ka lungte pawh a chhe 
rum rum a ni. Kei upalamah pawh inherh silawng 
tawh leh nghal hian an beisei angin hmuhnawm piwh 
ka siam sak ther tawh ngut pawhin ka inring lova, 
ka vang vc lai ka ngai hle mai tiin min chhang 
leh a. 


Chumi zawh chuan, ‘Khawnge, mi chak hmingthang 
Aizawl hial lozin thleng ta chu ka han bel chiang 
teh ang che ka han ti a. A Awm len zawng tch a 
remtih leh tih loh ka'n zawt nghal a. Teh ta che 
atia, a lo ding chhuak nghala. Kateh hma chuan 
ngun deuh mai hian ka ke ler atanga ka chhip thlenpin 
mi a han thlek hmasa a. Tichuan, a Awm chu ka 
han teh ta a. Ka tehna hrui chuan ka àvm ka han 
teh ve leh a, kan intiat chiah mai a. Ka bula aum 
Laikulha, Zoram palian inbuan chak chuan min ko 
fal a, Ka âwm hi han teh ve teh a tia. Ka han 
teh sak chuan Thuama ai chuan alolian nasa mai a. 

Lalkulha chuan zawi sup hian, “Nimin tlai khan 
ka teh a, kan intiat tlat ani, va teh tha leh teh a; 
min ti a. Ka va teh that leh chuan a ngai tho a 
ni a. Lalkulha vek chuan, “A tehtute tiatin a awm 


thei zel e an tih chu a lo dik ngei a nih bi,’ a ti 
thawp ta sut mai a. 


Ka han bel chiang nawn leh a, “Khawnge banruh leh 
nakruh pakhat (tlep khat) chauh a nei e an ti che 
a, kahan khawih sak teh ang che,' ka han ti leh a, 
Ka han khawih lai chuan, *Ka nakruh a tlep te'n 
tui in tur pawhin ka kun thei na'ng, alo tia. An 
sawi ang em chuan ban ruh pakhat leh nakruh tlep 
khat chu alo nei bik lova. Amaherawh chu, a ban 
ruh leh a nakruh te chu mi pangngai banruh leh 
nakruh ai chuan a phek hlai in ka hria. Chiang- 
kuang vak lova khawih sak tute tan chuan banruh 
leh nakruh pakhat neia sawi mai pawh a awl viau ang. 
A banpuam chu ka'n hmch sak leh a, a nem niak 
mai a. Mi chak ban si ava nem deuh ve maw le! 
ka han ti leh a. Chutaha ban chu a ti sawi hluau 
hluau a, ban khawih leh teh min han ti a. Lungtat 
phum ang mai hian a ruh ta tlat mai a, a malpuite 


pawh chu chutiang tho chua ni ta mai a. Mak ka 
ti khawp mai. 


Dingkhawr nge i nih veikhawr tih ka hre thei ang 
che min ti ve thung ta tlat mai a. Dawhkanah chuan 
min han kháp tir a, dingkhawr i nih hi min ti dik 
chiah mai a. Engtinnge i hriat theih tiin ka han 
zawt leh a. Kan hman thiam lam kháp hi chu chhete 
hiau a thui a, ngun taka en chuan a hriat a harsa 
lo a ti ta mai a. 

THUAMA'N ZAWHNA A CHHANG 





Chutia kan inbawlzan zawh chuan zawhna an zawt 
ta. nak. yak mai a. :Chyng an aawhng leh Thuama 
cbhanpa ka ja hriatrengte chu : (Z = Zawhna 
T = Thuama) 


Z: Khawvel inchai chak Dara Singh nen hian inbei 
dawn ta ang ula i hreh em? 

T:A tul miau chuan breb hleih theih pawh a ni 
lovang a. Amahgrawh chu katha hi chhuak ve 
zung zung thei ani lovą, ka tha chbyah hma a min 
man vaih chuan........ leh pawh ka ti hman lo ang a, 
bang den nan min hmang chawrh mai ang. Mahse 
katha a chhuah ve hmana a kbawilaiah emaw ka 
man fuh ve phawt chua awlsam tak chuan a tal 
chhuak mai bik lovang. 


Z:Lawi sual leh Bawng kawlh tei sawi (hrem) thin 
tih kan lo bria a, sawi an harsa thin em? An 
han tal vel thabrui peih dan eng ang nge? 


T:Lawi leh Bawng sual :sêwi thatah harsatna tch- 
chiam ka tawk ngai lo. Ran reng reng hi an ki 
leh an beng hi na takin han hmer kawp ila an 
tal agam ngai lova. Bawng leh Lawi ka man 
tawh.te, ah tal ngai thin: lok avangin an thahrui 
neih dan awm pawh ka hre' lo. 


Zi A 'breiha zawngin máu a züng ocn e a pawt 
phàwng mai thin e ab ti che a, tak tak em ni? 


T, Hei hi zawng hmanhmawh thil a ka thianpa 
alkhuma nena kap han tik mai a ni a. Ka 
fhianpa, khaa chak hle a ni. (A sawi tam lo) 

Z : Sipai Rifle (silai) 4 kaw hmawr lam atangin kut 
khiogkhatin a sum kang zo ve an ti che a, tak 
tak. a ni em? 

T: Hei hi chu, vawikhat sipdi-ho' vak vet kan inah 
an rawn chawl a, an chawlh lai chuan pakhat in 
a Rifle kua a hawlh faia, a kaw chhung awmdan 
en ka han dil a, nau ka hmathlak avangin kut 
khinghnih a lek kân a rem si lova, kut khing- 
kbata a kaw hmawr atanga lek kangin a kua ka 
bih sak a lawm maw le. 

Z:Paihte Liana nen an inbei e an ti che a, in in- 
beih dán min hrilh thei ang em? 


T: Paihte Liana te khua leh kan khaw tlangval ten 
Lawi an insik tir thin a. Nakinah chuan Lawi 
insik tir mai an duh tawk ta lova, chak leh chak 
inbeih tir angu antitaa. Keia pawh chu Paih- 
te Liana beitur chuan min rawn sawm chamchi 
ta mai a. Chunglai chüan ka la tlangval bawk 
a ka' tha ht d'za et et reng mai a. Mahse duh 
lo leh lireh em em awin ang hian ka inlan tir 
Wata. A tawpah min kar chhuak lui taa. Ram 
ri kan va thlen chuao khaw lehlam pawh ramri 
lui kam lehlamah chuan an lo awm'thap tawh 
a. ,Ramri' Iwia intawk tur chuan an mi chak 
Paihte Liana chu. an rawn chhuah phei a, kei 
pawh ka phei ye nghbál a. Mahse kan intawh 
hma chuan ,Baihte Liapa chu nungchang tha tak 
mai hian Ti ungpui' chungah chuan a thu ta tlat 
'mai a” Mia tawk hmasa phawt rawh se tih rilru 
pu:thuügin a ihmek chika han en chiang a, mi 
ngiinei leh zaidam mi pawi sawi ngai lo hinel hi 
a pu hliab hliah mai 4, min tawk Hmasa tu nih 

a duh loh ang bawkin kei pawhin tawk 
hmasatu nih harsa ka tia. Kan inbei talo ani. 
Inbei anga kan lo thang chu thu thang sual a nih 
chu! Hmuh zawng kan inhmu teh meuh mai. 


Z:Heti khawpa chak si engatinge hman hmana i 
chakna leh ithil thiamte mipui i lo entir tawh lob? 


T:Ka nupui hmasa zawkin inthup tlat turio min ti 
a. | awmdan hi miten, mak tak takin an sawi 
a, a Zahthlak em mai, inthup tlat rawh min ti 
thin a. Mabse a ni nen bian kum rei tak kan 
inneih hnuah pawh fa kan nei theisi lova, Kan 
inthen a nupui dang ka nei taa. Chu nen chuan 
fate kan neiin kan chhangchhe ta viau mai a. 
A ni thung hi chuan, 'Heti khawp hian kan 
chhangchhiain kan harsa a, 1 chakna leh i thiam- 
thilte hi sum hai luh nan hman tum teh khai! 
min ti ta thung a. Tar a Jamah ka han inlek 
chhuak leh hnuhnawh a lawm maw le! Tun a 


ka lo kal tur pawh hi “Vawkte man tal han tuak 
la aw’ tiin mi au zui lawm lawm mai. 


Z:1 fate zingah rawn chhun tur che an awm em? 


T : Hmasang atangin kan chhungkaw thlah kal zelah 
hian mi danglam bik hi hun engemawti danah an 
pjang thin a. ka faten min rawn chhun dawn leh 
dawn loh ka hre mai thei lo. Amaherawh chu, 
ka fate hi an mak khawp mai a, zan mut dawn 
hian an tihrawl hi a za sup sgp thin a, hmeh zawi 

. sak lob phei chuan an muhil thei lova. Ka awm 
loh phei chuan an nu hian a hmeh zawi sak zo 
ve si lova ghhemthei hiana vuak reh sak ringawt 
mai thin ani. Kan fapa pakbat, tlan thei tawrh 


28 HRANGHLUITE THUKHAWCHANG 


tawrh chuan Uichal hi a bnungzangah a tham 
kang zo tawh a ni. 


Z : Aizawl mipuiin an lo hmuah dan che hi en; 
angin nge i hmuh? 


T : Heti ktiawp hian kan ram mipulin min lo chawi- 
mawi ung tih ka ring phak ngairenp teng lova, 
ka lungte páwh a chhe rum rum mai. Ke upa 
lam lo inherh sil tawh leh nghal hian an mi lo 
beisei angin hmuhnawm ka siam sak thei ngut 


tawh pawhin ka ring lova, ka vanglai ka ngai 
hie mai. 


A CHAKNA A ENTIR TE 


Thuamchaka hian Aizawla a châm chhungin a chak 


na leh a thiamthil engemaw zat a entira. Ka bmuh 
ve te chu :- 


i. Thirtiang a hmawr atangin a seh kawh a, bana an 
chhun bur a hnarin a nawr kawi bawk. 


2. Bubfai Bag (Imd) a hdin a seh a, à dinpui zo. 


3.-À &wm, theih ang tawkin an.hreng rek a, à brenna 
brui an suih ngheh Hhuah' sdidawium (Squash um) 
pathum Idi an la fawlh hw thei. 


4. An mut zangthal tir à, a Awinah cübic.luni$ an dah 
a tuboh Hatiin dn chhu keh. 

5. A Ina feng tawk thir kual a lu-ah an thun a, a 
intite # a keletah a lá thbtek thei. 

6. Rangva tuiliawr nei (Aluminium ni lo) hi a pawt 
thlér 2ung zung thei a. Thingzaia perek (iron fail) 
an khen luh pawh a pawt chhuak zung zurig mai. 


7. Mizoram thing zinga thing pil sak leh bet nghet 


ber Batling thing pil hia liak khawk hlawk hlawk 
thei. 


8. A ngalah thingfak a vaw bung hmawk hmawk thei 
a. Tum khat erawh chu thinga zawnga nel ber 
mai Lungli fak hi a vuak tliah tur zingah an lo 
dah ru a. Chu zet chu a bei rei khawp mai. 
Tlawm a ngai laklawh tawh si a, vawi tam tak a 
ngala a vuak hnuah a sawp chhum ta tho a ni. 


A ngal pawh a duk nasain chhel pawh a lo chhel 
ngel mal. 


9. Zoram inbuan leh sukherh chak Chhundenga, 
Lianhluma leh Lalkulha ten an herh rawn a an 
hneh lo tlat. An hlahthlem han ti dawn ila anmahni 
lah Zoram Champion lo ni tawh thalh, dawta han 
in ti thangtlawm duh chi tut an ni si lo. 


10. Bawngpa herh thlu turà an tih erawh chu a herh 
thlu ta lem lova, an sawi duh hle. Heta Bawngpa 
an tawktarh hi Pu Vana, Mission Venglai bawng, 
chi thlah tura Sapram bawng an lakghhuah lian 
tak mai a ni a. Thuama'n a herh duh tak lohna 
chhan a sawi dan chuan khatiang bawngpa chi tha 
tih silawng kha tha ati lova. Chubakah khatiang 
bawúgpa chak han herh thlu tur chuan thih tha a 
tan a ngai a, amah lah upa lamah pawh kawng 
herh nei leh chhangchhepa, fate enkawl tura dam 

hrisel ngai zual tak mai a lo ni si a. A tih tir 
tute Jam lah, ‘I thih emaw ramtuileilo khawpa i 
lo awm phah emaw chuan i:nupui famaute kan 
cbawm ang e,' ti a intiam an awm bawk si lova, 
a chai byai duh ting ta lo a ni. Ramtuieilo a 
ka lo awm palh pawha ka nupui fanaute enkawl 
sak min tiamtu awm ngat se chu, ka tha tawp ka 
chhuah anga bawngpa a thi anga keipawh ka sil- 
awng leh bawk ang, a ti a pi. 


Thuamchaka hian Circus lam rawngkai a thiamthil 
dang pawh a entir tam hle a. Thil mak deuh mai 
pakhat chu khatih hun!aia Zoram pa lian, Lalkulha 
ft. 6 zet a sang quintal khat deuh thaw a rit chua 
kut khingkhatin a mawngtamah a chawi kang vu vu 
thei a. Tin, Lalkulha'n mak a tih ve leh em em 
thung chu Thuama a intirit em em thei tlat mai 
chu a ni. 


Lalkulha chuan, “Han chawi tirh chuan a rit vak lo- 
va, mahse “Hawh u le' tia a han chham zo à han 
inti rit chu rit tak mai a ni, engtinnge khatiang pa 
ruhkawl an tih ang chauh mai si kba a rih theih, 
mak ka ti a ni, a tt thlawt mai. 


Zoram chak Lalkulha leh Thuama hi inbei se ti a 
tawt tute pawh an awm nual a. Lalkulha chuan 
puan nena inbuan chu ka duha, kut lawnga inbeih 
erawh chu ka duh fo. A taksa bung dang chü ka 
hre lova, a kutah na na na hi chuan tha à awm a 
ni a ti hmiah Inai. 

Ka hriat laiin Thuama hian Lalkulha hnenah hian 
thu pawimawh deuh mai a sawi a. Thal deuh hu 
hian Lalkulha chu a han en a, “Kulha tuna i sa 
thatna hi i inzir vanga tha a ni lova, i ei that vang 
zawk a tna chauh a ni. Tukkhuma thlan chhuak 
dir zawih zawih khawp a tang thei tur chuan 
nasa taka inzir a ngai ani. Kei pawh ramhnuaiah 
te inzirin thingtuaite hi ka buan chuang chuang thin 
a, sawi loh sa loh te pawhin min sawi thin a ni. I 
inzir phawt chuan tuna i chak bak hian à chak thei 
ang. Amaherawh chui chakna thahrui i hman hma- 
in i rilru ngaihtuahna hmang hinasa fo ang che,’ a 
ti a ni. 

DAMLAI CHEN NUAM BER —ZALANGA 


Mizoram chhim lam, Lunglei District huam chhung 
Hnahthial kh&wpui chhak a, Cherblun khua tlawh 
tawh a chuan, um khaw thlen hma Thingsai khaw 
lam dep a, Damlai Lungphun pakhat, thu dangdai 
tak mai inziahna lungphun chu in hmuh hmaih hauh- 
in ka ring: lova. Chu lungphun chu lungphun lian 
leh ropui tak han tih tur pbei chu a ni lova, lung- 
phun te tak te a ni, 


Amaherawh chu, chu lungphun hmu tawh leh chu 
lungphuna thu inziak chhiar tawh te reng reng chu 
lungngai hmel pu an awm ngai lova, vui hmui pawh 
an pu ngai bawk heklo. An chhiar zawh chuan ha 
tha deuh te haa lang vár sara, ha chhe deuh te ha 
pawh a lang bal sau zel mai a ni. Pastor-te meuh 
pawh chu lungphun hmaah chuan an inhmuamup 
lutuk bik ngai lo. 


Chu lungphuna thu inziak chu nula leh tlangvalte 
mittui ko chhuak thei hial khawpa thuril leh lung- 
len thlak phei chu a ni lova, ram leh hnam hma- 
ngaihna thu emaw Kalvari tlàng hmangaihna lam 
thu emaw pawh a ni bawk lova. Mahse heng thu 
ropui ber berte khak buai thei thu chu ani si lo a 
ni. Chu thu chuan mi tumah a pawng nek lova, a 
phütin a fuih bawk hek lova, kan Literature lama 
mi thiam sangte tan pawh Figure of Speech an tih 
zinga a eng bera han keuh thluk tur nge ni ang tih 
ngaihtuah tham fe tur niin a lang bawk si a ni. 

Chu lungphuna thu inziak chu thu tawite ‘ZALANGA 
SANGHA MAN THEI NO. 1, DAMLAI CHEN 
NUAM BER’ tih chauh a mi. 


Tunlaia kan thangthar nula leh tlangval outlook zau 
tak tak te hian he lungphun a thu inziak hi han 
chhiar ta ang se, ‘Sangha man thei No 1' tih an 
chhiar lai chuan World Olympic hla mawi lar tak 
mai, TO BE A NUMBER ONE tih hla kha an hriat 
chhuah ngel a rinawm a. Mizo zinga Number One 
claim ve ngam pasaltha kan lo nei hian an thin chu 
ti rimin ka ring lo.” 


*Damlai chen nuam ber" a han inti ngat mai erawh 
hi chuan an ngaihtuahna a hruai thui viau in ka 
ringa. Thenkhatte phei chuan itsikna thinlung pu- 
in an thin pawh an tiur hial mai thei ani. England 
Lalpa, Henry VII meuh pawhin Dee luikam a mil- 
ler pakhat ‘I envy nobody, Nobody envy me’ tih 
hla ring tak tak a sa thintu chu a hua a, a itsik 
bawk anih kha! A hnenah kalin, “Mi tumah ka it- 
sik lova, Mi tumahin min itsik bawk hek lo' i tih 
hi adik lo hul huala ni. I hlimna ang hi kei, 
England lalber pawh hian ka nei phak lova, ha ram 
leh a chhunga hausakna awm zawng zawngte pawa: 
in an lei phak bawk hek lo. “Ka itsik che a nr 
a ti thlawt mai a nih kha! 


He damlai lungphuntu Pu Zalanga hian Khuanu 
tuahrem sa damlai tawitc hi a hmang thiam a, 
khawvel rualawhna tuilian chu lo so phul but hut 
mahse a thil duhte a neih theih loh pawhin a thil 
neih te a duh thiam a. Chantawk khuarela a lung- 

awina chuan nun hlimna khurah a hruai lut a, chu 
chuan khawvel hnehna nun danglam tak a neih tir 


a, a suangtuahna khawvel zau takah chuan Cham- 
pionte champion a lo ni thei ta a ni. 


Mi hrisel lo leh bawrhsawm te chuari damlai an 
chen nubm thei lova chuvang chuan he lungphun 
hian Pu Zalanga chu pa hrisel, dam chhung khaw- 
sak ei leh bar ngaihtuab buaina ten a chim phak lova 
léng thin a ni tih a puang tel nghal bawk a ni. 


Kum 1972-ah khan Cherhlun khua hi va tlawhin 
Pu Zalanga hi ka kawm ve a, kum 75 mi lai a ni 
tawh a, mahse ala chakin a aw pawh a la pawr 
tha hle a. Cherhlun Baptist Kohhran Biak 1n bulah 
In a nei a, amab hi Fanai hnam a niin kum 1917 
a Mizo tlangval French ram kal zingah khan a tel 
ve nghe nghe a ni. 'Damlai chen nuam ber' i inti 
bawk a, French ram in kal laiin sap nula te hi i lo 
chen ve reng em ni? tiin ka han zawt fiamthu a. 
Vaibel peta lchlam hawi deuh ngat chung hian, “E 


khai, sap nula mal var pui puite chu ka thangchhuah- 
na maw le?' tiin min chhang pawr hlar mai a. 


Cherhlun a ka cham lai chuan dai khat chu, 'Pu 
Zalanga Tiau kawngah a chau e, an ti mai a. A 
lam türin a clihungte an kal nghal vata. A chauh 
chhan, a chau lai hmutute ka han zawh chuan, “A 
Nghabawng dawhah Nghavang a tla hnem deuh a, 
amah upa lam a ni tawh'si a, a rawn chauhpui a 
liwii maw le! tiin min hrilh a. Ka rilru chuan, 
upa kum 70 ral kai i nili tdwh hnuah pawh chauh- 


pui khawp sangha i la man theia, Sangha than thei 
No. 1 inti tur Zawng i lo nih hi ka ti a. 

Pu Zalanga hi lui kal hrat leh sangha man thei tak 
e ti lo chuan tuihlcuh lam chu a ti thei thung der 
lo. A zir bian a zir chhin lo reng reng a ni an ti. 
Tuilian khauh tak tak pawh lungtum hi a pawm a 
hleuh lo bian a dai kai mai thin. Tuilian hi a 
mawngah chuan a nem dam duai mai 4 nia ti. 
Tui chbunga thawk lak dan a thiam thung a chu- 
vang chuan tuilian pawh a pawisa teh chiam bik 
ngai lo a ni. 


Hman deuh lawk khan Cherhlun khaw VCP Pu 
Hrangdawla nen Aizawl-ah kan inhmu a, Pu Zalanga 
chanchin hi ka han zawt a, a thih towh thu min 
hrilh a. A thih chhante ka han zawh leh chuan 
Pu Hrangdawla chuan, ‘Tar thi a ni ber mai e,' a 
thih dan pawh a mak khawp a sin tiin a thih dan 
hetiang hian asawitaa. *Tar hnungzang kul, tiang 
hawla kal kun khau khau tawh kha, a thih dawn 
chuan a khumah a zangthal hian a mu tlawn ngil 
leh thei a. “Khai le, ka kal a hun dawn ta, min 
han khuh tha rawh u le, a han ti a. Kan han 
khuh fel zawh chuan, 'Ka fei leh ka chemte luzum 
kha ka taksa depah hian han dah rawh wu’ a han 
ti leha. Engatannge itih ti a kan han zawh chuan, 
“Mitthi khua ka thlen veleh a ka naupan laia min 
tiduhdah thintu chhun nan ka hmang dawn a ni,’ 
tiin a sawi a. 


A fei leh a chemte chu a taksa hrulah chuan kan 
han dah ta a, a ban ngil taka thluanin a taksaah 
chuan a chep bet a, Chumi hnu chuan, 'A tawk ta 
[MER nakinah ka mit leh hmuite siam that ngai lo 

turin ka'fi awm nghal ang e, a ti a, maimitchhinga 
a hmui chip chuan a mu ta a. Reiloteah a thaw a 
tawpa thihsual pawh nei lovin a damlai nah chu a 
lo tawp ta ani,” tiin Pu Hrangdawla chuan min 
hrilh a. Hei bakah Pu Hrangdawla: chuan mitthi 
tur a lo dawm hlum ve fo tawh zingah Pu Zalanga 
thih dan anga thi hi a la bawisawm ngai loh thu 
leh mak a tih thu a Sawi chhuak hial bawk a ni. 
Pu Zalanga nge nge, a vanglai leh a thib thlengin 
damlai zawng a lo chen hrehawm lo ber nge nge an 
ti theuh hlawm a ni. 

LALBER PU SAIA KHA 


Naupang Zirlaibute pawh a “Pu Suja suindawug ang” 
ti hiala thu zirtir neite zinga anlo chuan tir ve tak 
tobul, PuSaia thu leh hla khai han ngaithla ve 
thung teh ang. Amaherawh chu, chanchin a ngah 
em avangin sawi vek seu ani dawn lova, chuvangin 
a then a zar chauh ngaithla turah in dah hmasa ila 
a tha awm e. 


Amah kha Mission Veng, Aizawla awm thin hi a 
nia Zciam mipui mimir hriat tham khawpa pa 
lar leh dangdai tak mai a mh avang khan tun 
thlengin Politician leh Pastor-te pawhin an thu sawi 
tih chian nana mizia leh a tawngkam kha an la lek 
lar thin a ni. 


Amah tak kha chuan Saia inti satliah mai lovin 
LORD ROBERT PU SATA a inti kher thin a. Sipai 
nunchan zira German ralte pawh lo zuk rün ve tawh 
anih avangin sipai Uniform hia ngaina hle a. Englai 
pawhin kekawr hring leh kawr hring hi hain Cross 
Belt a hreng a, lukhum hmathlawk General lukhum 
anga chei hi a khum thin a, a awmah Tangkapui 
(medal) chi hrang lirang hi a bel tlep tuar mai thin a ni. 


Tun hmalam Indopui IT lai vel, Mizoten chanchinbu 
chbiar tur leh Radio ngaihthlak tur kan la neih 
mumal ve toh lai kha chuan Pu Saia thu leh hla hi 
adik emaw diklo emaw, bóruak siamtu a ni thin a. 
A tawng peih bakah tawng bungrua a ngah a, a aw 

rawi a zawi tehchiam lo bawk a, a thlen chin leh 
a lénna In a hriat theih hle thin. Tul a tih hun«h 
chuan Khasi tawng leh Vaitawng mak tak tak te 
pawh a phawrh chhuak thin. 


A naupan lai pawhin Pu Saia kha naupang huaisen 
tak niin an sawi bawk a. Vawikhat pawh a bawngpa 
Sakeiin a seh a, “Saia i bawngpa Sakeiin a seh' tia 
an han hrilh nak chuan, ‘E-e-ea ti a, Sakeiin a 
bawngpa a sehna lamah chuan a tlan vang vang a. 
Sakeiin a bawngpa alo pet dur durlai chu “khawi' 
tih leh a bawngpa bawpa pawh a han rual nghal chat 


p» a. Sakei chuan zah a lo ngai a, a kalsawn a, 
ia chuan a chhuhsak der mai a ni an ti. 


Indopyi I a French ram a Mizo tlangval sangkhat 
ryal an thawn thlak dawn lai pawhin A.R. Lammual 
ah kal tur te an thlannd ah a intlar ve a. Kal tur 
thlangtute chuan, “Nang chu i upat tawh bakah 1 
ha-tg pawh a bal tawha, lo va kal kiang rawh,’ an 
lo tih ngawt mai a. PuSaia chuan thinrim tak mai 
bian, ‘German ral chu a seh a seh tur em ni an nih? 
Laipuimu atan tal ka kal ve ang. German pa pakhat 
ka denhlum chuan a tawk,' a ti ta rep mai à, A 


huai em mai, i kal tir ve ang u an ti a, anla ve ta 
ngawt mai a ni. 


German ral rûn tur chuan French ram chu an zuk 
kal ta o. Vawjkbat chu Migo tlangvalho an dah 
kbawmna bmunah hian lebkha ziak lianpui pui hi 
hmus hpihaban lo tar kulh maia. Mizo tlangyalte 
chyan an ban chhjar a, pakhat chu “The reng man 
in that sah’ tjin saptawng bien an han chhiar a. 

Pakhat pawh chu ‘Tui rencher’ ti hian an chhiar 
theuh bawk a. A awmzia hre lovin an bangbo map 
mai a ni. Chutih lai tak chuan PuSaia chu a lo 
thleng ve ta a, “Khang lehkha tarte kha chu, *Thereng 
manin that suh' tih Ich ‘Tui ren tur’ tih a nih kha 
a rawn tihsak ta mai a. A lo ni reng tak mai a! 
au ti nak nak e, an tia lawm! 


French rama Mizo tlangval zuk kalte hian ral ramah 
kum hnih hmel an zuk bmu ve hman a. Hlawhte 
an neih avangin an lo hawng lam chuan pawisa 
pawh an rawn kawi hawng ve hle a. Chuta an 
pawisa hawnte chu Pu Saia chuan sumdawn nana 
hman tha in a hria a. Hringchar (Silchar) an io 
thlen in Sahdah kau leh sabawn te, chithlummum 
leh kawrte sum ptipun nan a lei ta a. Aizawl a 
thlen hnu chuan dawr a han kai ve ta ngei mai a. 
A dawr han kai tir chu a dawr a lun hle a, a thil 
zawrh hmu duhin, apuianawi, atarazur thlengiu, an 
bawr luai luai mai a. Amah lah mi rilru lian leh 
pa thilphal tak mai a lo ni bawk si nen! Amah 
ngamtlaktu hnaivai deuh apiang mai chuan, “Ka pu 
i sahdah hi a tui em, ka lo hmuam chhin, i chithlum 
hi a thlum em, ka lo ei chhin an ti awl lo mai a. 
A ni lah chuan, indona chanchin a sawi kar lakah 
*Hmuam rawh u, ei chhin rawh u' a tih tuah hem 
thei reng maia. Kawrieh thawmhnaw dang a zawrh 
te pawh chu, a chunga tha leh a ti ti ngaithla peih 
apiang mai chu, ‘Lo ha ve rawh v’ tiina sem deuh 
reng mai bawk 4. 


A puan leh a kawr tlem a zawng, naupang a han 
suk tir lah chuan an sahbawn hman bang la lian 
tham tak te chu, Pu Saia'n, in sabbawn hman bang 


40 HRANGHLUITE THUKHAWCHANG 


eng atan nge ka tih ang? Nei rawh u, ati zel mai 
bawk a. A sumdawng chu reiloteah a dawng hlen 
ta thak mai a, “Pu Saia sumdawng ang' tih tawngkam 
chherchhuah nan hian an rawn hmang ta a ni. 


Hetia a sumdawnna a lo tawp tak hnu hian han 
thar thawh leh lam chu a ngaihtuah zui lo hle a. A 
sum leh paileh a dawr bungraw riralna chu Vaihmite 
seh tlukah pawh a ngai lova, a hrik an ti thak tham lo. 
A hmelma pa Hitlera zeterawh chu a éngto nasa hle 


thung a. Hitlera pawh ti tha duh lovin “Larmawsi' 
a ti mai thin a ni. 


Hiticra hua-a a thinrim han inhrosa tak tak chu, 
“Thawk lawka Larmawni leh a hote hi chu man 
khawma an ngal zum saka pal bana sawh phun 
nghauh nghauh ah a nia ka duh,' ti tein a Ang na hle 
thin a. Hitlera leh a hoten Vanram an kal loh tur 
zia thu pawh hetiang bian a sawi thin. “Vanram a 
lut turin an han kal ve rawk ang a mahse Gabriela 
hovin an,lo tlawh thla ang,a, rip mawng nei lovah 
(leilawt) an tla zui leh ang a, hnusi lam atangin 
bmarcha pip in an lo ur leh si dawn ani,” tiia 
sermon, ropui tak a thlak thin. 


Pu Saia bi pa fiamthu duh tak mai a ni a, mahse 
fiamthu a sawi laiin a mitmeng leh a hmel put dan 
a tidanglam ye ngai lova, a buh hmin tha sawi hmiah 
hmiah tho mai a ni. Vawikhat pawh Aizawl bul 
Serlui atanga Vailui dung a rawn zawh chhoh thu 
hia sawia; Vailuilengkir sáng a. hel mek lai chuan 
a hmaah .Keipui lian deuk mai hi a kal bu ve: nghut 
pghut mai a, lehpelh a ban tum lah chuan kbam 

kar kawng chu a zimin mi pakhat kal theihua chauh 
hi a ni si a. Nakineh chuan, a tia lawm, Keipui 
mawngah chuan ka han beng thuk thuk a, 
a lo lehhawi a, sahdah ka han theh a, a nui vur vur a, 
chutih lai chuan a sirah ka inzep chhova ka lehpel 
thei ta a ni,’ tiin a sawi riap mai a ni. 


Vawikhat dang leh pawh Hitlera hote ncnaan inbeih 
dan a han sermon leh hlak mai a. Tan pawh a lo 
la nasa ve hle a ni. “Hitlera hote chuan min rawn 
kahrawn ta chiam mai a, ngunhnam hmangin ka lo 
inveng a, silaimu lo' sür phei chu ka lo vai thla zung 
zung mai a. Nakinah chuan ka ngunhnam chu a 
tliak ta hmawk mai a, kut lawnga inven a ngai ta 
a, an silaimu chu ka lo beng thla leh Zung zung 
mai a. A tawpah chuan ka thin a rim ve ta a, an 
silaimu min rawn kahna chu ka lium khawma, an 
kulh vawm nan ka han hmang let veta tak tak mai 
a. An kulh chu ava deng puak ta ulh ulh mai a, 
min tibhlum te chu khawilam, an kulh chawpin an 
puak darh ta vek a ni,’ a ti tiap mai bawk. 


A upat fe hnuah pawh naupangho hian a ti ti ngai- 
thla chak hian kan bawr laih laih reng mai thin a. 
Ramhuaiho nena an inkawm thu pawh min hrilh 
tui hle thin a ni. Nizan chu ramhuai hovin Vailui 
ralah min zawn pheia, hi a ti deuh reng mai a. 
Ramhuai lalpa chu Belzibupa niin a khawnbawlte 
chu Laphukuanga leh Raniruma te niin a sawi a. 
Ramhuaiho tawngtai ve dan a sawi pawh a mak 
khawp mai. “Ka kuthi kut zeng maw? Kut hnap- 
khir khawng kutpui hnun' te an ti thin niin a sawi. 
Heng ramhuai hovin Vanram an kai loh tur thu pawh 
hi a sawi nasa hle a, “Anni Vanram an kal chuan 

khawvel hi mak tiin a tlanchhia ang. Ar ha atim 
anga buha chuk lovang. Kel mak ti lutuk pawhin 
tuia in phah hial thung ang,’ ti tein a sawi thin a ni. 


Tirhkoh Paula'n, “Kan chenna lei ni mahsela kan 
khawsakna van a ni” a tih ang deuh hian Pu Saia 
pawh kha a chenna Mizoram ni mahse a rilru 
chhungril khawsakna chu Sapram leh Japan ram te 
a ni daih mai a England Lal, King George VI 
fanu Princes Elizabeth leh Japan Lal Tojo-a fanu te 
chuan a thinlungah hmun an chang sang hle thin. 
A lung pawh an tiléng viau thin a ni! 


A titi leh a thu vuakthlak khawvel thil tak tak ni 
thin mahse tawngtai lam pawh a bei ngawrh thei hle 
thin a. Zan dar 8 vela a tawngtai tan hi a han 
Amen meuh chuan zing dar 3 hi a lo ni daih tawh 
thin. Tawngtai rei lamah chuan khawvel record a 
break ve phak a ni! 


Mahni a khawsa a nih thin avengin a tawngtai dawn 
hian mei a han chhem kai hmasa a. Thingpui a 
chhuang a; chumi zawhah tawngtai a tan a, a thing- 
pui so-ah muangchang in a han siama, ain zawhah 
a tawngtai a chhunzawm leh a.. A tawngtai kar lak 
a zunram a thiar thin bakah a chang phei chuan a 
lû te a han su fai leh rih bawk thin a. A tawng- 
taiin a tih tur a thulh tir ve ngai lo. A tih zawh- 
ah a chhunzawm leh mai thin a ni A tawngtai 
dan hi “Pu Saia tawngtai ang’ tih thufing siamna 
tham zet a ni. 

A tawngtainaah chuan a hmasaberin, khawvel ram 
hming a hriat zawng zawng a han lam khawm a, 
Pathian malsawmna a dil sak a. A zawhah khaw- 
vel mi ropuite hming a hriat a han lam khawm leh 
a, malsawmna a dil sak leh hnuah Mizoram chhung 
hrut tawhin khaw hrang hrang hming leh a chhunga 
chengte hming a hriat ang ang a han lam khawm 
leh a. Chumi zawh chuan a thenawm khawvengte 
kming a han chham kai taa. Welsh Mission hotu- 
te leh an rawngbawlpui amah enkawltute erawh chu 
London atanga a pawisa lokal pe chhuak tha duh 
lovah a ngai deuh tlat mai thin a. Chuvang chuan 
a tawp berah an hming lamin, “Pu Samuela te, 
Pu John-a te, Pu Liangkhaia te, Pu Pasena te, Pu 
Zalawra te leh Pu Muka te erawh hi chu ....... (a han 
ngawi deuh vang vang a).. Mal sawm bawk ang 
che, tiin a chham thin a ni. A tawngtainaah sawi 
chhiat tumah a nei ngai lo. 


Tumkhat chu Missionary Sap, Pu Samuela lêng 
chhuak tur zui a tum lui deuh tlat mai a. Pu Sa- 
muela chuan Sikulpuikawn atang hian, *Pu Sai, nang 
chu lo kal ve lo mai rawh tin na lo te han a 
áwmah a han nem a. Pu Saia lungawi lo chu a 
petek ta... a pctek thla zela Synod Bookroom bula 
Pu Samuela te chenna Bungalow lamah a petek chho 
leh a, Bungalow chhunga a petek lut chuan no leh 
thleng keh thei an dahna Almirah chu a nek thlu 
Ij ta rum rum mai a ni. 


Pu Samuela léng hawngin an no leh thleng keh an 
lo dah khawm a han hmuh chuan Pu Saia chu a 
han koh tir a, engvanga hetiang ti nge a nih a han 

zawt 8. Pu Saia chuan, 'Min nam aka petekin ka 
su thlu a nih kha, a ti ta mai a. Sáppui lungfing 
rilru zau ta na na na chuan, ‘Ka thiam loh ani e, 
a ti ta then mai a ni. Petek thuiah pawh Pu Saia 
hi a duai lo World Record a break pha tho a ni. 


Vawikhat pawh Aizawl Tlangnuam Veng hian karin 
Sakei an tihlum a. Pu Saia'n a lo hriat chuan a 
thin a rim hle a, 'Engatinge London atanga ka Sa- 
kei chah chhuah an lo thah ngawt? atia ti mai a. 
Bawng leh Vawkte a seh thin alawm ti a an han 
hrilhfiah chuan Pu Saia chuan, “Bawng leh Vawkte 


chu a chaw ve alawm! A seha a ei lohin enge a ci 
ang, in chawm peih em ni? a ti daih mai! 


Kum 1953 a Prime Minister Pu Nehrua'n Aizawl a 
rawn tlawh tum khan Pu Saia hian 'Lal leh Lal chu 
kan inhmu tura ni? ati maia. Pu Nehru-a hmuah- 
na Zarkawt lamah a thawk phei ve ngeuh ngeuh mai 
a. Ni dang aiin Tangkapui pawh a bel tlep tam a, 
ngunhnam pawh a pai nghe nghe a ni. Zarkawt a 
va thleng a, “Khawnge Lal leh Lal chu kan han in- 
hmu ang e' a han ti chu Police hovin a kal an lo 
phal ta awzawng lo mai! Pu Saia thinrim chuan a 
tiang hawl lai chuan a leh vuak ta zawt zawt mai! 
A ngunhnam a pbawi hmain Police pakhat fing deuh 
mai bra rawn inrawlh ta blauh a, chu chuan buai- 
na chhumpui chu a vai kiang thei ta a ni, 


Chu Police chuan Pu Saia chu chibai a han buk 
hmasa a, chutah zaidam tak mai hian, “Ka pu, enga- 
tinge i Palace chhuahsan a Vai lal hmu tura i lo 
kal? Amah hian i Palace-ab a rawn hmu zawk tur 

che alawm. 1 ropuina titlawm suh,' a han ti a. 
Pu Saia chuan, E le) a ti a, a hawng ta mai a ni. 
Kan la naupan duuh avangin kha Police kha tunge 
a nih ka hre zui lova fing fel hlein ka hria. 


Pu Saia tluka Mizoram hi ta neiha ncitu kan la nei 
zen zen hial awm love. Sorkar leh Kohhran-ah te 
nihna engmah a neilo chung khan thil diklo a sawi- 
sel ngamin a do ngam bawk a ni. Tichereu theitu 
lakah ramngaw a humhalh ngam a, Forester hote 
pawh thawk tha lova a hriat chu a hau hrep tuai a, 
midum kawng laite (PWD Labourer) pawh an thawk 
tha lovang tih hlauin a veng nileng zak pcih thin a 
ni. A lo piang hma deuh kha a pawi hle! Lo piaug 
tlài deuh a sorkar hnate han thawk ve chu ni se 
eng “Award' emaw chu a dawng ngei anga, politics 
pawh khel ve se Patriotic politician an tih ang hi a 
nih ngei a rinawm. 


Pu Saia hian chanchin, mi tihlim thei tak tak a ngah 
mai a, han sawi vek sen chi pawh a ni lo. Saibu- 
tua an ti ngawt thin nain a butu lo phian a ni. 
Missionary leh Kohhran enkawina hnuaiah kum 96 
anih thlengin mahni a thing Ich tui inlak chawpin 
a parawl thei a. A hriselna pawh a vawng thain 
dam pawh a dam rei a, keini a ngiang pawhin a 
hmel kan hmu ve phakin a thukhawchang pawh 
kan dawng ve hman a ni. Pu Saia, Sumdawnna, 
tawngtai reileh petek thui a World Record break-tu 
hming hi dai ngai suh se. 

CHAWNGA-CHAMPHAI PA TURU 


Zing ni chhuah ruala Champhai afanga chhuakin 
tlai ni tlak ruala Aizawl Bawrhsap Pisa thlen hman 
inring Mizo zingah mi pakhat a awm teng mai. 
He thu hian inhnialna pawh a chawk chhuak thinin 


a thlen hman ring leh ringlo mi engemaw zat in 
awm thin a ni. 


He chona khirhkhan leh turu zet mai hi Champh'i 
khawpui motorin a la chhun pawh hma a vawrh 
chhuah kha a ni a. Chung lai chuan Champhai 
atanga Aizawl hlat lam chu Mel 85 lai a ni a, mi 
naran chua karah zanli te an riak thin a ni. 


He chona ropui, pa naran ka atanga chhuak ngai 
lo tur, rawn chhak chhuaktu hi Champhai tlangval 
turu tak mai, CHAWNGHMINGTHANGA an tih 
chu a ni hep mai a. Amah hi mi piang danglam 
tak mai a nia. Champhai paho phei chuan, “Chawnga 
hian hrehawm hi a tuar ngai lova, hrehawm hian a 
tuar zawk thin a ni,” an ti hial thin a ni. 


A han tlangval chhuak chho .thawm pawh na hle 
in an sawi a, amah ngei pawhin a han tlangval 
chhuak chho chu a tha a zat zek zek thin thu leh 


amah bawhbetzo an awm a rin loh hial thute pawh 
à sawi thin a ni. 


Khawvela a thil awh leh duh ber mai chu SILAI 
Tha hi a ni a, kan sawi tak a chunga chona thu 
pawh khi silai aawh em avanga sawi chhuak a ni. 

He thu hian silai a awhzia a tarlan rualin a inhuam 
thukzia leh a chhelna pawh a tarlang tel nghal a, 
Upate'n *duhzawng ban nan zawng ban a se: ngai e’ 
an lo tih thin te pawh min ti hrechhuak tum rum 
theuh awm e. A sawi dan dik tak chu, "xa silan 
awh ber mal chu Aizawla Bawrhsap pisaah khuan 
tung se, Champhai atang bian zing ni chhuah rualin 
chhuak Ja ni tak hma a i zuk yawn hman chuau 
i nei dawn nia min ti ta se, ka vuan hman nga 
ngei ang, a ti a ni. Mi tam zawk chuan thil tih 
theih turah an ngai lova amah hre chiangtute erawh 
chuan mi piang dangkam tak mai a nib avangin a lak 
hman mai an ring ru tlat mai bawk si a ni. 


Nikhat chu, anua lawm, a tlangval chhuah tirhin 
Chawnga hian thang kam a tuma. Zing atang hian 
a thangte zawng khawmin an chhuar leh thehhlan 
vel tea haia hai mara. A chhungte chuan an leilet 
lamah hna thawk turin an chhuahsan ta a. An 
chhuah dawn chuan a nu chuan, *Chawnga, kan feh 
hlanin Khawzawlah buh i lo zuk phur dawn nia,’ 
uin a hrilha. A chhungte feh chhuak ta chu a nu 
haw hmasa-ah rawn tangin zanriah chhum dawn- 
ah in a thleng a. Chawnga chuan a thang vel chu 
a lola zawng ruk ruk mai a. A nu chuan thinrim 
ru deuh tak chung chuan, “Engatinge Chawngo, buh 
ilo zuk phurh lob a han ti a. Chawnga chuan, 
“Ka phur daih tawh a lawm! Ka phur pawh saw, 
ka la hun reng saw, a tita maia. Champhai atenga 
Khawzawl mel 17 dawn laia hla chu hriat loh karin 
a lo lehlang hman der mai a ni. 


Sawi tawh angin Chawnga han tlangval chhuak chho 
tha hi a zat hiana Za Zek zek mai thina. Mi hráng 
leh mi chak pian chhuahna thin Champhai khas pui- 

ah meuh pawh inbuan leh inchai a hneh an awm 
ngai lova, lawi leh bawng kawlh te pawh hi Chawnga 
hmaah chuan an nem duai zel mai a ni an ti. 


An sawi thin dan chuan, vawikhat chu an lui kal- 
naah Bomb vawmpuah (Hand Grenade) hi puak 
darh lova a kilh beh zawh a inring tlat mai a. 
Thiante hriat loh hlanin a lo chhin a, a kutbavr 
khinghnihin a bulh phah ta a ni. Chunglai chuan 


Indopui II laia Sap sipai-ho bomb kalsan chhar tur 
a awm thin a ni awm e. 


A kut khinghniha a bulh tak hnu pawh hian ram- 
tuileilo anga awm chu a duh bik der lova, ram- 
vah hrat berah a la tang tho va, sa kap thei leh 
sangha man thei bera sawi a la ni tho mai bawk. 
Lo lam pawh a chhungte ala enkawlpui zui thei a. 
Bawng leh Lawi hmang te a lei let thin an nih 


avangin ran han thununna kawngah pawh a bak an 
la awm chuang lo. 


Vawikhat pawh Pu Zathanga, Aizawl Tuikhuahtlanga 
awm ta te tlangval lai hian Champhai tlangval panga in 
Pu Chawnga ho hian khawzim a mi Sial an kai a. 
An se kaih chu chul tlan Se pachal mam kung mai 
hiani a, An han kaih dawn chuan a han tal ta 
tak tak mai a, kar loah a hnara an kaihna hnang 
hrui leh a ki leh a nghawnga an hlinna hruipuite 
chu a tal chat ta vek maia. Chuta an sechal chhuak 
hlin leh tum a Pu Chawnga'n a han thlur tak tak 
chakzia chu tun thlengin an la sawi a, Hlin pawh 
a hling leh ta ngei a, a kut bul tawh chung chuan 
a chathhawtu-ah a la tang thei a ni. — ^'^ 

A kut dinglam bul tawh hmawrah hian ruh filawr 
vunin a tuam khuh tawh hi a awm a, chu chu silai 
cheng tihper nan a hmang thin a. Saza leh Savawm 
phei chu Champhai leh a chhehvel-ah kap tam ber 
a la ni zui hialin an sawi. 


Sangha vuak nikhua pawhin tui lut thei ber a lani 
a. Li mawnga sangha awm kuta a lak theih tawh 
loh avangin Tawnzau ban nei hi an hak tir a, a 
kawngah hruiin an hren chip sak a, chutisng chuan 
li chhungah lutin a. mawng a sangha mu te chu a 
ha a zuk seh khaiin a tawnzau chhungah chuan a 
hui lut a, chuta a tui lut Jo chhuak hmuhnawm zia 
thu hahipin an sawi thin. A tawnzau hak chhung 
rawn hnawh khatin pakhat hia rawn seh chhuak vu 
zel mai a ni anti. Thlasik vawh lai ber pawhin a 
taksaah lumna a tam bik avangin tui chhungah a 
awm rei thei bik a. A lo chhuak chu a khu hlut 
hlut mai bik thin a ni an ti bawk. 


A kut bulh tawh hnu pawh hian Champhai inbuan 
chak zawnna a chhuah ve pawh a la tum fo thin a. 
Mahse, a buantu tur tena khawih sil an hlauh thin 
avangin tel ve an remtih sak ngar iova. Champhai 
Gandhi Memorial High School an dm trh vel laia 
“Infiampui' an buatsaihah erawh chuan Vnilausiak' 
ah an telh ve a, Champhai tlangval zingih umpba 
an la awm lova, pakhatna a la ni thei a ni. 


Gandhi Memorial High School, Champhai a ka luh 
ve laiin u R. Zoliana (L) Ex-MLA nen khan Pu 
Chawnga hi kan kawm thin a. A kut bulh tak 

avanga pawi a tih thu a sawi ngai lo. Ka tlangvai 
laia ka tha zat thin em em dan kha ..ka kutte hi 
lo chhe lo phei se chu pawi ka khawih hialin ka 
ring ti ina sawi thin. Miten mak an tih tawp thcih 
loh chu a kut bulh tawh hnu a engkim mai a la t 
ve thei chu a ni. 


Sap chanchinbute kan chhiar chyan mi piangsual 
leh ramtuilei tawh lo te hmantlakna leh an thil tih 
theih te chhuang taka an tarlan kan hmu thin a. 
Sorkar pawhin hetiang mite hia lainatina theih any 
angin a tanpui thin a. Chutih laia keini pawhin 
chhiatna tawk tawh, mahse mi vantlang chung lama 
la invawrh chhuak thei Pu Chawnga kan lo nei hi 
yanduai a chunga vanneibna ropui tak niin a lang 
a. Pu Chawnga atang bian Mizo rilru ropui ziate, 
tum ruhna leh chhelna kan lo neih san ziate a lang 
thei a, Mizo hnam a chawimawi hle a ni. Tun 
thlengin Pu Chawnga hi a la dam a, kum 75 vel 
mi niin Chhaktiang khawpui, Champhai-ah a awm 
a ni, 

Kum tam tak liam tawh leh tun thleng pawh a mi 
la tih ngai loh deuh mai a Aizawl khawpui chhunga 
Kulikawn Veng hi lut tawh mi pakhat hi a awm a. 
Chu mi chu fiamthu thiam bmingthang PU LALRO- 
PUIA an tih thin chu a ni. Ameh hi tunah chuan 
he khawvelah hian a awm ve tawh lova, a thenrual 
hluite chuan an ngaina in a fiarathu kh a chanchin 
an la sawi bang thei lo. A vauglai chuan “Bob 
Hope of Mizoram’ loti ve hial te pawh au awm a ni. 


Kulikawn Veng a luh dan kan ngaihthlak tur hi 
chuti taka danglam lutuk phei chu a ni lova, Sa- 
bengtung chunga chuangin a lui a, amah pa Ñam- 
thu thiam a lo ni bawk nen, mipui laam a hlawh 
hranpa ve hrim hrim a ui. 


Ropui taka Kulikawn a luh dan tur a ruka thium 
tak maia lo ruahmantute chu Pu Thanzuala (RIP) 
Ist A.R. Office a Bora Babu leh Tv. Lalthlamuana 
(RIP) Kulikawn tlangval hmeltha tak mai te an ni 
a. Pu Thanzuala hian a thawhna Commandant 
hnenah thiam tak leh puithu takin Sabengtung leh 
Sakawrpu pakhat a dil chhuak a. Chutih lai chuan 
Tv. Lalthlamuana leh a puibawmtute chuan Kulikawn 
tawntirh ah Welcome Gate te lo siamin ropui taka 
Pu Lalropuia Kulikawn a lo sawngbawl luh theih 
dan tur hi an lo ruahman a ni. Chutih lai chuan 
Kulikawn hi Veng lungrual leh hlim thei tak mai 
an nia, an karah huatthu hi a awm thei ngai mang lo. 

Hetih lai hian Pu Lalropuia chu Bawrhsap Office a 
thawk, ziaktu pawimawh tak mai hiani a. Tichuan, 
Office a 9, hna thawk lai chu Pu Thanzuala te chuan 
thil pawimawh tak atan Chaprahsi an koh chhuah 
tir a. Eng thil tak ni ang maw ti a Pu Lalropura 
chhuak chu Pu Wiscott-a pisa (tuna Directorate of 
Food & Civil Supplies building) hma ah, “Hei le, i 
chuanna tur Sabengtung........ tih leh hlankai an rual 
nghal a. Kulikawn panin an escort phei ta nghal 
char char mai a ni, A bnu a Pu Lalropuia sawi 
danin, hetihlai hian tihdanglam in ala awm si lova, 
“Ka zak chem chem mai a ni' a ti. Mahse chhuk 
mai theiin an siam tawh bawk si lo! 


Kulikawn kawtchhuah an va thleng ta chiah mai chu 
paho leh tlangval tihdanglamna lo chang tawh te leh 
Kulikawn mimir reng reng mai chuan hlim hmel hi 
afi JO pu vek mai a, an ka pawh zen ila min seh 
lovange tih tur hlir mai hi an nia. A thente phei 
chu, tumkau vai hian “Hosana Lalropuia lo Kal chu 
a eng a thawl e ti te in an lo du va, a thenin a 
chuanna Sabengtung kalna turah chuan puante an 
lo phah ! Sipai Sakawrpu lah chuan khawng tak mai 
a incheiin thuawi fahran mai bian Sabengtung chu 
a kai bu kal nghauh nghauh mai a. Tichuan, Pu 
Lalropuia tan a hmun an lo 'buatsaih Pi Nodami 
Inah cbuan ropui takin an hruai lut ta a ni. Tun 
thleng pawh hian Pu Lalropuia'n Kulikawn a luh 
dan ang a lut ve hi an la awm lo a ni. 


Vawikhat pawh Pu Lalropuia ho hian Sangha vaw 
turin Tlawng lyiah an thawk thla hlawm a, tuisik 
tihdanglam pawh an intodelh . hle ani awm e. He- 


HRANGHLUITE THUKHAWCHANG 53 


tiang hian Pu Lalropuia khan an sangha vuak report 
chu a pe thin a ni :- *Rusum kan thlak tan tih ah 
a in lam pawh kan tan nghal a. Kan sangha vuak 
an rui tan ta tih ah keini pawh kan rui tan ve a. 
Tuiah sangha rui an leu ta zuai zuai mai tih ah chuan 
keini pawh vaukamah kan leu tawn ve zuai zuai 
tawh mai bawk a. Sangha an rui tak tak ta, li 
mawngah an thal ta phung wai tih ah zet chuan 
keini pawh vaukam nisa hnuaiah kan let thal ve 
phung tawh maia, inman tur reng reng kan awm lo 
kan in ‘DRAW’ tawk chiah a ni,” tiin a sawi a. 
Ngoithlatute a ti nui nasa thei hle ! 

Heta an sangha vua hi zan an riak nghal a, zan- 
laiah chuan Tlawng ruam khawk rum rum khawp hian 
Tuitu (sava) a rawn hram ta roh a. Tuitu hram an 
la hre ngai si lo, an hlau mangang chu an khur ru 
der der mai a. Tuitu hram tur chu a han phun 
leh nuah nuah a, Tu..tu..tutenge in nih rawn ti 
hiin an hre ta tlat mai a. “Chumi khami te chu 
kan ni e' tiin an chhang tial ta riai riai mai a. A 
han hram leh chu ngun deuh mai hian Pu Lalropuia 
chuan a lo ngaithla ta a. A thian te chuan zawite 
hian, *Enge a rawn sawi leh?' ti hian an han zawt 
ru se se a. Pu, alropuia chuan, “Lalropuia kha a 
laiah mut tir ula, in sangha lian lian kha chantir 
rawh u a ti a nih chu tin a han hrilh a. Chutia 
a tih miau si chuan a laiah i mu mai a ni ang chu 
an ti a, a laiah Pu Lalropuia chu an mut tiz ta kuk 
mai a. Azan azan chuan an sangha man chhun 
zinga a lian lian chu Pu Lalropuia tan an han theh 
khawm vel thia a nih chu! He an Tuitu hram 
hriat thu hi tun thlenga sawi a la ni. 

Tum khat pawh Aizawl khawpui chhunga Veng 
pakhat Biak Inah a mikhualte a inkhawmpui ve a. 
Chuta an inkhawm chu Pu Lalropuia chun a tia 
lawm, “An inkhawm Chairman chu Sipai bang zah- 
awm tak sorkar boot la bun tiap mai hi a ni a. 
Inkhawm tan dawn chuan, ‘Khai le, kan ‘sabha’ kan 
lo 'shuru' dawn tawh ang a. Kawngkhar bula 
tlangval thu khan dar hnihna han “mar” rawh a han 
ti à. A han mar rik bang bang zawh chuan thu 
puan tur tul té a han puang hmasa leha ....... ‘Thloi 
thar thawhlawm kha ‘paila’ tarikah rawn ‘buzar 
vek tur a niang. Tin, naktukah Biak In 'kamdai' 
kan nei ang a, “hatiar mahni neih ang rawn thawh 
chhuahpui theuh tur a ni. Kan hna a “sakat? deuh 
dawn avangin tlawmngaih chhuaha ‘hazir’ vek tur 
a ni, tumah ‘gel’ loh tur. Tlaiah “Bara Khana’ kan 
nei nghal ang,” tiin a han puang a. Ka mikhual 
inkhawmpuite chuan, “Mizo tawng vekin thu a puang 
na a, enge maw a sawi le?’ an ti he haw e a tia 
tawm | 


Vawi khat dang leh pawh lo neih dan tha deuh mai 
ka hriae ati mai a. Mite chuan chua lo neih dan 
tia hriat chu hriat ve chakin an zawt ta a. Pu'Lal- 
fopuia chuan, “Ka lo neih dan tha Belat chu vali*hah 
leh hal pawh ngai lo, thlawh hah pawh ngai tur si 
lo’ hi a ni; tin a hrilh a. Dilchhut taka an han 
zawh leh hou chuan Pu Lalropuia pek chuan, “Tlawng 
lula kal thin te chuag Lalluaia kai thlang lama 
lungpher zau pui/mai, Vaipuahpho an tih khu in 
hria ang a, a chungah khuan'lungsum a awm kaw 
chuk mai a. Tah chuan léitha chhung khat thliah 
thliah ila, buh leh thlai chin nan hmang ta mai ila, 

vah hah a ngaih loh bakah lung chunga hlo a to 
theih dawn loh avangin thlawh hah pawh a ngai 
dawn lova, tha deuh mai tur a ni,” tiin a han hrilh 
chiang ta a. A that nasat chu tiin an nui dur dur 
maia. Mahse nu pakhat fing dcuh mai hian, ‘Chutia 
lo nei ve ta lem chuan nisa leh ruahsur laka taym 
hulna tur thlamte pawh kan mamawh ang a, khu- 
tiang lungpui chungah te chuan thlam ban phunna 
tur pawh kan cho kaw thei dawn em ni? tiin a lo 
zawt khauh mai a. Pu Lalropuia chuan, ‘Bible i 
chhiar thin lawm ni? Lungpui chunga iu sa tura 
tih kan nih kha ! Tichuan, ring la i nung ang," tiin 
a chhang daih ! 


Reiek tiang pawh khu Pu Lalropuia kha chuan 
khawchin hriat nan a hmang thei tlat thin a ni. 
Reiek tlang cuhumin a khuh chuan ruah a sur dawn 
a ti mai thin. Tin, M.G. Road kopang (Tuna Dr. 
C. Silvera in hmun ni ta) ah hian tun hma chuan 
Tuitai hiaput chhuak thin a. Chu chu Pu Lalropuia'n 
Chite lui a len den a hun leh hun loh en nana 
hmang thin a ni. Tuitai put a la nut viau chuan 
Chitelui a la lian, len den ala hun lo a ti a, mim 
tui pawla a pawl phát veleh, tui akam ta Chite lui 
ah len a den theih ta’ a ti mai thin. Dik thawkhat 
hle in an hre thin. 


Pu Lalropuia kha mi mak dang lam tak a nihna 
bik chu mi a hypnotise thei emaw tih mai tur hian 
a thil tih miten an ngaibvenia a thusawi an benga 
rawngah an khung bik thina. Pui pun khawmiaan 
a han kal ve a, ‘Heta tang hian kbalai kha a lang 
thei’ a han tib mai pawh nuih hluah hluahoa them 


a tling zel mai a ni. 

Hranghlui fiamthu thiamte leh thangthar fiamthu 
thiam te hian danglamna lian tak an neia. Thang- 
thar fiamthu thiamte hi chuan mipui pungkhawm 
hmaah a sawia sawiin mipui au chawk hlim a, 
hranghlui fiamtha thiamte kha chuan khawimaw lai- 
ah a tihin an ti mai thin a. An fiamthu pawh a 
sing hle a, tunlaia han thar thawh ve chi pawh an 
ni mang lo. 


Pu Lalropuia khan mi chawk hlim thei thiltih tam 
tak a nei a. Krismas present atana Pi Lalteii tala 
(lock) a beh tir thu te, Census chi dang tak maia 
beih dan te, Pu J.F. Manlian'n MLA Bye Election 
a chuh ve tum a, a Campaign pui dan te leh Mizo 
Union-in Lal an ban dawn vela a fiamthu thawh te 
chu tun thlenga mite tihlimtu a la ni. Kha leh chen 
Zofate lo chawk hlim thintu Pu Lalropuia khan 
hriatreng phu hle in a lang a. Chu chu a fiamthu 
leh a chanchin tlem ka han tarlan ve na chhan 
pawh hi a ni, 


Amah kha Aizawl chhimlam kawtchhuah, Melthum 
khaw chhuak, mifing inthup, pa ngilnei leh zaidam 
tak a ni a, Lehkha thiam hmasa a niin Indopui II 
lai pawh khan Sipai-ah a tang ve a, JCO Rank a 
dah a ni nghe nghe a. A hnuah, sawi tawh angin, 
Bawrhsap Office-ah Babu hna a thawk a, mi huat 
hlawh ngai lo pa rual kawm thiam, mi lian leh mi 
hnuaihriungte an zawl tawk a kawm thiam vek mai 
fni a ni. 

ENGTE NGE AN SAWI? 


Ka nu, Sakei sch ajin ka tet laia min uire san kha 
na ka ti zawk. 
- Taitesena 


Mihring diriamtu ramsa, phuba la lova kan han liam 
tir mai tur chu...........Ka vanglai ka va han ngaiem ! 


- Thangdailova 


Sai sawm chauh kap te chu sai kapa chhiar tham 
an ni dawn em ni? 
- Dumbawmu 


Ka chanchin sawi loh sa Joh hian an sawi thin. 
- Thuamechaka 


German ral chu a seh a seh tur em ni? Laipuimu 
ah tal min hmang rawh u. 
- Pu Saia 


Keimah Sangha man thei No. 1 Damlai chen nuam 
ber. 


- Zalanga 


Champhai atanga ni chhugh ruala ke a kalin ni tlak 
bmain Aizawi ka thleng hman ang, 


- Chawnga, Champhai 


